ГОДИШЊИ ИЗВЈЕШТАЈ О РАДУ

ЗА 2023. СА ПЛАНОМ РАДА ЗА 2024.

С а д р ж а ј:

1. Одлука о прихватању извјештаја о раду са програмом рада.......................стр. 2
2. Годишњи извјештај о раду за 2023. годину.....................................................3-12
3. Евиденција колективних посјета у 2023. години..........................................13-14
4. Извјештај о раду Управног одбора за 2023. годину..........................................15
5. Финансијски извјештај за 2023. годину ....................................................... 16-21
6. Приједлог програма рада за 2024. годину.....................................................22-24
7. Финансијски план и програм за 2024. годину............................................. 25-27

У складу са чланом 45, Статута Музеја Семберије, на 11. сједници Управног одбора одржаној 01.03.2024. године у 11,00 часова разматран је Приједлог извјештаја о раду за 2023. годину са финансијским извјештајем, програм рада за 2024. годину са финансијским планом, и након исцрпне анализе једногласно је донесена

О Д Л У К А

О ПРИХВАТАЊУ ИЗВЈЕШТАЈА О РАДУ СА ПРОГРАМОМ РАДА

Члан 1.

Прихвата се приједлог Извјештаја о раду Музеја Семберије за 2023. годину и упућује Скупштини на усвајање.

Члан 2.

Усваја се Финансијски извјештај о раду Музеја Семберије за 2023. годину и упућује Скупштини на усвајање.

Члан 3.

Усваја се Програм рада Музеја Семберије за 2024. годину и упућује Скупштини на разматрање и усвајање.

Члан 4.

Усваја се Финансијски план рада Музеја Семберије за 2024. годину и упућује Скупштини на разматрање и усвајање.

Предсједник Управног одбора

Ненад Гарић

\_\_\_\_\_\_\_\_\_\_\_\_\_\_\_\_\_\_\_\_\_

**ГОДИШЊИ ИЗВЈЕШТАЈ О РАДУ МУЗЕЈА ЗА 2023. ГОДИНУ**

УВОД

**Основне информације о установи**

Као што је познато, Музеј Семберије је основан Одлуком СО Бијељина 1970**.** године. Музеј је финансиран од стране републичког буџета, а од 1998. до данас још увијек се финансира само из буџета Града Бијељина и једини је музеј у РС који се не финансира из републичког буџета. Извијесно вријеме водиле су се активности у Министарству просвјете и културе да се Музеј Семберије и званично пререгиструје као регионална матична установа (за СО Бијељина, Угљевик, Лопаре, Зворник, Осмаци, Шековићи, Власеница, Милићи, Братунац и Сребреница). Установа је општег типа, што значи да његује све основне музејске дисциплине и да има сталне поставке за археологију, етнологију и историју, као и одговарајуће депое ових основних музејских збирки, још посједује умјетничку и природњачку колекцију. Музеј посједује и стручну библиотеку, фототеку и хемеротеку, као и канцеларије за административне послове и помоћне послове. Карактер Музеја Семберије одређен је оснивачким актом и Статутом а дефинисана је програмска политика музеја у складу са свјетским стандардима. Музеј је тако дефинисан као непрофитна, стална установа у служби друштва и његовог развоја, отворена за јавност, која набавља, конзервира, истражује, саопштава и излаже у сврхе проучавања, образовања и уживања материјалне и нематеријалне доказе о људима и њиховом окружењу. Дакле у Музеју Семберије комплексно су заступљене едукативна, забавна, научна и изложбена компонента, као и у свим музејима општег типа.

**Кадровска ситуација у Музеју** остала је на истом нивоу са 10 стално запослених извршилаца као и 1 радник на одређено вријеме, (директор , 2 музејска савјетника, 1 кустос историчар, 1 кустос етнолог-антрополог и 1 апсолвент археологије, организатор, техничар, референт, те административни и помоћни радник.

РЕАЛИЗАЦИЈА ПЛАНИРАНИХ АКТИВНОСТИ

Реализоване су све планиране активности које смо планирали за 2023. годину.

**Археолошка збирка** је 2023. године, без обзира на евидентне последице рецесије, и недостатка новца имала неколико запажених активностиу раду на терену.

**Теренска истраживања**

* Учешће на археолошком истраживању локалитета “Мравићи” општина Добој Југ од 20. до 30. марта у организацији Музеја у Тешњу.
* Учешће на археолошким истраживањима средњовијековног манастир Удрим, општина Завидовићи, у организацији Музеја у Добоју (3 - 8 април)
* Учешће на археолошким истраживањима праисторијске градине и цркве брвнаре из 16. вијека на локалитету “Црквина” у селу Ваган, општина Рудо у организацији Музеја у Добоју (16. мај - 31. мај)
* Учешће на археолошким истраживањима Манастира Папраће у организацији СПЦ (Зворничко-тузланска епархија), а на позив архимандрита Нектарија Тешића, игумана Манастира, а у организацији Музеја у Добоју у периоду од 12. јуна до 12. августа 2023. године.
* Учешће на археолошким итраживањима цркве Св. Козме и Дамјана у Гомиљанима, општина Требиње у организацији Музеја Херцеговине (27. 11 - 1. 12 и 4-5 децембар)

**Етнолошка збирка** је радом задуженог кустоса за ову збирку и ове године имала одређене редовне активности на дјелимичном прикупљању и обради ове збирке. Задужени кустос за ову збирку је урадио ауторске и коауторске изложбе :

-Пантелинских дана, са предлогом изложбе „Златовез из етнолошке збирке Музеја Херцеговине Требиње“ која је на крају отказана од стране Музеја Семберије и није одржана према утврђеном договору.

- Са колегама из стручне службе кустос је учествовала у програму ЦИВИТАС-ове Манифестације Ноћ у музеју, 18.10.2023. са радионичким програмом под називом „Сличности и разлике у култури живљења народа у БиХ на примјеру сталне етнолошке поставке Музеја Семберије у Бијељини“. Учесници програма у Музеју Семберије били су ученици основних и средњих школа са простора цијеле БиХ.

- По задужењу Одбора за организацију манифестације „Дучићеви и Магини сати“, кустос је у другој половини новембра 2023. припремила изложбу „Писма Дучића и Магдалене“. Помоћ у транскрипцији Дучућевих писама пружио је колега кустос Зоран Мидановић, а у постављању изложбе кустос галериста из ЦК „Семберија“ Павле Голијанин. Изложба је отворена 25.11.2023.

- У складу са околностима и расположивим временом између текућих обавеза, кустос се периодично бавила истраживањима литературе и друге грађе у вези с реализацијом пројекта о семберским бошчама/прегачама планираног за 2023. Надамо се да ће у 2024. години бити довољно времена да се овај рад напокон оконча.

- Успостављање сарадње са Удружењем грађана ''Отахарин''' за потребе истраживања ромске културе у Бијељини.

- Успостављање сарадње са организацијом ''Caritas Switzerland u Bosni i Hercegovini''

- Постављање изложбе ''Милица Бабић Андрић, ауторке Миланке Благојевић и Горана Никића (фебруар 2023. године)

- Припремање и организовање цјелодневне манифестације ''Ноћ Музеја''-Радионица за дјецу, концерт Музичке школе ''Корнелије Станковић, концерт Етно групе Факулчтета уметности Универзитета у Приштини, Квиза знања, позоришне представе ''Крај игре'' и извођењу Театра ''Дрнч'' и изложбе ''Маркарница код срећне руке'', аутора Предрага Лопандића( мај 2023. године).

- Писање пројекта у вези реконструкције етнолошке поставке за Министарство цивилних послова БиХ (септембар 2023. године)

-Д. Ћосић је одржао за представнике јавних установа двије радионице у Какњу о ромској традицији, историји и култури. (У организацији Caritas Switzerland)

- 11. и 12. октобра 2023. године одржао сам за представнике јавних установа двије радионице у Бијељини о ромској традицији, историји и култури. (У организацији Caritas Switzerland и удружења ''Отахарин''.)

- Припремање и постављање изложбе таписерија ''Нит'', ауторке Катарине Аћимовић (новембар 2023. године).

- Учествовање у организацији обиљежавања манифестације ''Истраживачка авантура'' (као представник Музеја Семберије). (децембар 2023. године).

- У оквиру пројекта Рома Канвас у организацији Caritas Switzerland и Удружења ''Отахарин'', одржао сам предавања о ромској традицији, историји и културу у свим основним школама у Бијељини. (укупно 6 предавања). (децембар 2023. године)

**Историјска збирка**

Кустос задужен за историјску збирку З. Мидановић радио је на припреми и објављивању књиге Драгутина Грујића гдје је прекуцао 3 свеске успомена укупно 120 страна куцаног текста у циљу објављивања његових и мемоара Љубе Вићановића под радним насловом Стара Бијељина. Такође кустос је водио бригу о музејској библиотеци. Помагао је колеги Михајловићу из Фоче у раду на ревизији његове збирке.

**Изложбене активности** у ЈУ ''Музеј Семберије'' реализовали само 14 изложби:

1. Истраживачка авантура ( 15.12. 2022. до 15.01.2023.)
2. Изложба Милица Бабић Андрић (15.02. -10.03.2023.)
3. Концертне фотографије (15.03.-08.04.)
4. Васкршња изложба ЛК '' Свети Лука'' (12.04.-03.05.)
5. Ноћ Музеја (13.05.2023.)
6. Изложба колекције маркица Предрага Лопандића (13.05.-22.05.)
7. Мајска смотра ликовног стваралаштва ученика 30 (24.05.-20.06.)
8. Мирна Јовановић , Запад у источном руху (22.06.-14.07.)
9. Археологија Балкана у фокусу (17.07.-05.08.2023.)
10. Звуци прошлости (22.09.-09.11.2023.)
11. Вишњићеви дани кроз вријеме и Семберске новине (06.11.-29.11.2023.)
12. Изложба таписерија и цртежа ''Нит''Катарине Аћимовић (07.11. -29.11.2023.)
13. ''Нити које повезују'' УЖИ ,,Инпулс''(01.12.-12.12.2023.)
14. ''Истраживачка авантура'' (15.12.2023.-19.01.2024.)

**Сакупљање и заштита музејских предмета** и ове године је било у директној зависности од нивоа уложених средстава за сопствена теренска истраживања или у намјенска средства за откуп музејских предмета. Највећи дио музејског материјала, пошто није било већих намјенских средстава за истраживања и откупе, сакупљен је прихватањем добровољних донација наших суграђана у вези са реализацијом неких од музејских изложби.

- Важна допуна за колекцију заната етнолошке збирке Музеја јесте преузимање рекламне табле ћурчијске радње Дрвеница Бранка Ђорђе (метал ручно осликано и исписано), коју је поклонио Жељко (Ђорђе) Дрвеница из Бијељине 14.12.2023, а која потиче из занатске радње коју су водили његови дјед и отац.

***Сарадња са медијима***

- Изјаве кустоса Т. Лазић за БН-ТВ и АТВ Бања Лука у вези с изложбом „Милица Бабић Андрић“; више различитих прилога за БН-ТВ: о Јеврејима у Бијељини, о признању „Заслужна жена“ које је кустос добила од Града Бијељина, о чарапама од вуне у Музеју Семберије, о везовима у Музеју Семберије; прилози за РТРС у вези са заоставштином Иве Андрића у легату Родољуба Чолаковића у Музеју Семберије, прилог о Софки Николић и на крају године прилог о раду музеја у 2023. години; изјава за НТВ „Арена“ у вези с изложбом „Археологија Балкана у фокусу“; интервју за ТК-ТВ о Музеју Семберије у Бијељини; подаци о школству у Семберији за новинарку Милкицу Милојевић из Бања Луке.

-Колега З. Мидановић радио прилоге са РТРС , ТВ Арену, ТВ БН, БХТ и још неке медије.

- Мр Мирко Бабић имао је интервју за Радио РС ''Памтиприча'' о 10 књига локалне историографије Раке Тојића из Лопара и учествовао на презентацији филма ''Клуба историчара Посавине''

- Диртектор је током 2023. године учествовао у неколико јутатњих програма БН телевизије и редовно давао интевјуе за све медијске куће пободом сваке изложбе и манифестације које су се дешавале у Музеју Семберије.

И остале колеге су за потребе изложби и других манифестација давали изјаве за разна средства информисања.

**Остали стручни скупови и стручни радови**

***Стручни колегијум музеја:***

Кустоси су учествовали на 3 састанка Стручног колегијума Музеја одржаних 06.02.2023, 14. 03.2023. и 07. 12.2023. године. Једном седмично се одржавао стручни консултантски договор за реализацију планираних активности.

Писање и прикупљање документације за пројекат *“*Откривање  прошлости - археолошка истраживања праисторијских тумула у сјевероисточној Босни*.* (*Unearthing the Past: Archaeological Excavation of Burial Mounds in NE Bosnia*)” за конкурисање на јавни позив који је расписало Министарство цивилних послова Босне и Херцеговине.

Рад за конференцију у Килу (Kiel conference Scales of Social, Environmental &  
Cultural Change in Past Societies Kiel University, March 13 – 18, 2023: “Earth mounds in Semberija – ritual places of Copper and Bronze Age at the junction between the Pannonian plains and the Balkans” (M. Gavranovic, S. Antic, L. Waltenberger, I. Petschko)

Присуство на изборној скупштини средњовијековне секције Српског археолошког друштва у Котору (1-3. децембар)

Кустоси су Присуствовали разним културним манифестацијама и учешће на округлом столу о култури на „Вишњићевим данима“, обиљежавање важних датума (19.август на Церу, 12. април и 10.новембар Бијељина), комеморација на Јеврејском гробљу 13.априла,

- Према ранијем споразуму између Музеја Семберије и Удружења „Импулс“ поводом пројекта *„Нити које повезују“* кустос је припремила стручно вођење у Музеју Семберије за полазнице радионичких програма Удружења „Импулс“ (23.08.2023.), као и презентацију и предавање о историји веза и плетења у просторијама Удружења (10.10.2023.).

- Кустос Д. Ћосић је био координатор пете манифестације ''Ноћ у Музеју, која се сваке године одржава у 5 музеја у Босни и Херцеговини ( У организацији Образовног центра за демократију и људска права ''Civitas''- октобар 2023. године)

**Инвентарисање:**

- Попуњавање Упитника о раду музејске библиотеке и рад по Правилнику о ревизији библиотечког фонда музејске библиотеке. Завршено је електронско уношење свих 10.372 примјерка музејске библиотечке грађе.

**Издавачка дјелатност**

Припремили за штампу и објавили књиге:

1. ''Селиме, Селиме из Тузле исели ме'' аутор Лазо Ристић

Музејски кустоси су своје **стручне текстове објављивали**, као и ранијих година, у одговарајућим стручним часописима.

**Музејска библиотека и фототека** су слично ранијим годинама обогаћивани новоприспјелим примјерцима књига и фотографија, а нарочито оних везаних за обилазак терена, археолошка ископавања и преснимавање докуманата за поједине изложбе. Највећи дио књига за стручну музејску библиотеку обезбијеђено је поклонима. Такође из сопствених средства набавеено је неколико књига.

Прихваћен је коначни завршни Извјештај о ревизији књижног фонда, који је обухватио унос у електронску базу 11 004 примјерка библиотечке грађе, чиме је она постала доступна свим кустосима (и сарадницима) и послужила је за писање стручног текста о музејској специјализованој библиотеци

Завршени су припремни послови око почетка инвентарисања музејске Фототеке (1992-2014.) и хронолошки у 10 кутија поредане све коверте са бројним фотографијама, а у 12 регистратора до сада је смјештено 2 672 фотографије (од 1992-1999.), а инвентарисано је 137 фотонегатива

**Посјете Музеју:**

Евидентирали смо 5938 посјетилаца укључујући и посјету Спомен -соби

АКТИВНОСТИ НА САРАДЊИ СА ДРУГИМ УСТАНОВАМА

**Сарадња са другим музејима и установама** и у 2023. години била је на коректном нивоу. Наставили смо одређене активности на наставку пројекта са музејом у Добоју. Вршена је уобичајена кординација са музејским збиркама у региону, као и сарадња са сродним културним установама у Бијељини и сусједним општинама, нарочито са Центром за културу у Угљевику . Директор је обавио званичне посјете музејима: Бања Луци, Добоју, Приједору и Требињу.

* Успостављање сарадње са Образовним центром за демократију и људска права ''Civitas''.
* Били смо координатори пете манифестације ''Ноћ у Музеју, која се сваке године одржава у 5 музеја у Босни и Херцеговини ( У организацији Образовног центра за демократију и људска права ''Civitas''- октобар 2023. године)
* Учествовање у организацији обиљежавања манифестације ''Истраживачка авантура'' (као представник Музеја Семберије). (децембар 2023. године).
* У оквиру о пројекта Рома Канвас у организацији Caritas Switzerland и Удружења ''Отахарин'', одржао сам предавања о ромској традицији, историји и културу у свим основним школама у Бијељини. (укупно 6 предавања). (децембар 2023. године)
* У Оквиру новог експерименталоног предмета ''Хуманост и безбједност'', одржана је радионица за ученике Економске школе из Бијељине радионицу на тему ''Предрасуде и стереотипи''. (децембар 2023. године)

**Помоћ другим истраживачима и корисницима**

- Током 2023. године кустос Т. Лазић је за објављивање припремила следеће стручне радове: „Мустафа Грабчановић – први бијељински хроничар“ за часопис „Баштина“ Завода за заштиту и кориштење културно-хисторијског и природног наслијеђа ТК; „Нити које повезују - из заједничких активности Удружења жена с инвалидитетом „Импулс” и Музеја Семберије у Бијељини“ за часопис „Музеји“ Музејског друштва Србије; рад под називом „When the past doesn't give us peace“ (о истоименој историјској поставци у Музеју Семберије) за електронско издање ICME NEWS; рецензију „Софка - прича о једном животу између сјаја и заборава“.за књигу „Софка“ Петра Илића.

Према ранијем споразуму између Музеја Семберије и Удружења „Импулс“ поводом пројекта *„Нити које повезују“* кустос је припремила стручно вођење у Музеју Семберије за полазнице радионичких програма Удружења „Импулс“ (23.08.2023), као и презентацију и предавање о историји веза и плетења у просторијама Удружења (10.10.2023).

У већем броју случајева кустос М. Бабић давао је стручна објашњења разним музејским сарадницима и заинтересованим (Мирко Мићић Сербос, Ивица Петровић, о.Васо Поповић, Владо Јосиповић из Сарија, Савка Драгичевић из Горњег Магнојевића, Младен Мицић из Угљевика); те консултације са Гораном Тешићем у писању његове монографије о Козлучкој парохији; са Велибором Лазићем у вези са ДНК-анализама, објављивању турских пописа, о Устанку 1876.године и о монографији Батковића; са Марком Остојићем око организовања ретроспективне изложбе; за израду монографије вајара Сретена Стојановића, за податке о преминулом вајару Зорану Јездимировићу

Током цијеле године кустоси су помагали бројним сарадницима и истраживачима у вези с различитим темама:

**Писање рецензија, уређивање и промоције књига и других аутора**

Одржане су 4 промоције књига у Музеју Семберије.

Промоција књиге ''Важно је бити тужан'' и ''На ручку са животом ауторке Милене Дрпе.

Промоција књиге Вељка Ђурића Мишине ''Заборављени праведник''

Промоција књиге Бугари у извјештајима Арчибалда Рајса 1915-1918.

Промоција књиге ''Селиме, Селиме из Тузле исели ме''

- Директор је учествовао и говорио на промоцијама књига '' Важно је бити тужан, На ручку са животом , Бугари у извјештајим Арчибалда Рајса и Селиме, Селиме из Тузле исели ме.

ПРАТЕЋИ САДРЖАЈИ

**Остале активности Музеја** у протеклој години биле су везане за разне послове сродне музејској дјелатности. Учествовало се у раду више организационих одбора разних културних манифестација, обиљежавању значајних јубилеја и празника.

**Друштвене активности и признања**

Као и ранијих година Музеј је давао активан допринос у раду разних општинских комисија и одбора; допринос у раду Главног одбора СПКД ''Просвјета'', у посредовању на развоју културне сарадње Бијељине са другим општинама, за педагошке манифестације, Музеј је добио Захвалницу за учешће и допринос у реализацији литерарног и ликовног конкурса основних школа регије Бијељина , такође и директор Момчило Копривица је добио Захвалницу за исти допринос.

РАД ОРГАНА УПРАВЉАЊА

**Управни одбор** :

Скупштина Града Бијељина је Рјешењем бр 01-111-306/21 од 08.12.2021. године именовала Управни одбора ЈУ ''Музеј Семберије'' у саставу: Ненад Гарић, Сара Пајић и 18.05.2023. по рјешењу 01-111-21/23 именована је Бранка Ђелмо.

Управни одбор у овом сазиву је одржао 3 сједнице на којима је разматрано низ актуелних питања која се тичу рада и пословања Музеја а донесене су и значајне одлуке из надлежности Музеја.

**ПРОБЛЕМИ У ФУНКЦИОНИСАЊУ МУЗЕЈА**

**Стање зграде, музејских некретнина** **и опреме** јесте једно од значајних питања за рад установе. Што се тиче музејске Спомен- куће задужбине Р. Чолаковића и даље се користи као радни простор Борачке организације.

Од редовних средстава набављени су : 2 рачунара, 1 монитор, 1 усисивач, 2 роло завјесе као и неколико књига.

Проблеми у финансирању Музеја 2023. године унеколико су превазиђени увећањем буџетских средстава. У 2023. години у Музеју је било 10 стално запослених радника . Проблеми се највише огледају у чињеници да се и ове године наставио тренд да огромна већина буџета одлази за плате запослених, док се остатак средстава утроши за гријање и материјалне трошкове, а изузетно недовољно за основне активности музеја . Највећи недостатак средстава за активности се премошћава донацијама, учешће на разним конкурсима и на друге алтернативне начине.

**ПРИЈЕДЛОЗИ МЈЕРА ЗА ПОБОЉШАЊЕ**

У наредном периоду, као и претходних година, потребно је усмјерити активности на даље побоњшање буџетске позиције музеја, као и на обезбјеђивању средстава за наставак реновирања кровне конструкције. Објективне потешкоће у раду оваквих установа произилазе због непостојања никаквих регионалних фондова, као и због оклијевања надлежног министарства да се овакве установе финансирају.

ЈУ ''Музеј Семберије'' се укључио и сопственим напорима увео мјере штедње, нарочито укидањем свих облика репрезентације и послуживања на коктелима приликом отварања изложби.

Као и претходних година трагаће се за алтернативним изворима за финансирање разних пројеката.

И даље ће се наставити са тенденцијом повећања броја посјетилаца, повећавањем продуктивности и мотивације запослених , усвајањем иновација у раду, те ангажовању спољних сарадника и волонтера, као на квантитету и квалитету културних садржаја.

Предсједнк Управног одбора Д И Р Е К Т О Р

Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

****

|  |  |  |  |  |  |  |  |
| --- | --- | --- | --- | --- | --- | --- | --- |
|  | **„Ноћ у музеју“, радионички програм за ученике из БиХ у сарадњи с ЦИВИТАС-ом БиХ** | **18.10.2023.** |  | **130** |  |  | **130** |
| **11.** | **„Вишњићеви дани кроз вријеме и Семберске новине“ – СПКД „Просвјета“ и Семберске новине** | **6.11.2023.** | **29.11.2023.** | **30** | **38** | **150** | **218** |
| **12.** | **Изложба таписерија и цртежа „Нит“, Каратина Аћимовић** | **7.11.2023.** | **29.11.2023.** | **120** | **38** | **150** | **308** |
| **13.** | **„Нити које повезују“, УЖИ „Импулс“ и Музеј Семберије** | **1.12.2023.** | **12.12.2023.** | **30** | **19** | **0** | **49** |
| **14.** | **„Истраживачка авантура“**  **Музеј Семберије** | **15.12.2023.** | **19.01.2023.** | **70** | **49** | **40** | **159** |
|  | **УКУПНО музејски садржаји** |  |  | **1633** | **729** | **3102** | **5464** |
|  | ПОСЈЕТА СПОМЕН СОБИ ПАЛИХ БОРАЦА ОТАЏБИНСКОГ РАТА 1992-1995. |  |  |  |  |  | **474** |
|  | **УКУПНО СА СПОМЕН-СОБОМ** |  |  |  |  |  | **5938** |

**Према прикупљеним подацима, током 2023. године, садржаје Музеја Семберије посјетило је укупно 5464 (петхиљадачетиристотинешездесетчетири) посјетиоца, а уз посјету Спомен соби палих бораца отаџбинског рата 1992-1995 која је придружена објекту Музеја, и износила је у 2023. години 474 (четиристоседамдесетчетири) посјетиоца, укупан број посјетилаца може се заокружити на 5938 (петхиљададевестотридесетосам).**

ГОДИШИ ИЗВЈЕШТАЈ О РАДУ УПРАВНОГ ОДБОРА ЈУ ''МУЗЕЈ СЕМБЕРИЈЕ'' ЗА 2023.

Скупштина Града Бијељина је Рјешењем бр 01-111-306/21 од 08.12.2021. године именовала Управни одбора ЈУ ''Музеј Семберије'' у саставу: Ненад Гарић, Сара Пајић и 18.05.2023. по рјешењу 01-111-21/23 именована је Бранка Ђелмо.

Управни одбор у овом сазиву је одржао 3 сједнице на којима је разматрано низ актуелних питања која се тичу рада и пословања Музеја а донесене су и значајне одлуке из надлежности Музеја.

1. Усвајање записника са претходних сједница
2. Усвајање Извјештаја о попису за 2022. годину
3. Усвајање Одлуке о расходовању са стањем 31.12.2022. године
4. Усвајање Одлуке о благајничком максимуму за 2023. годину
5. Усвајање Годишњег извјештаја о раду за 2022. годину са планом рада за 2023. годину
6. Усвајање Плана буџетске потрошње за 2024. годину
7. Разно

Предсједник Управног одбора

Ненад Гарић

\_\_\_\_\_\_\_\_\_\_\_\_\_\_\_\_\_\_\_\_

ФИНАНСИЈСКИ ИЗВЈЕШТАЈ ЗА 2023. ГОДИНУ

|  |  |  |  |  |  |
| --- | --- | --- | --- | --- | --- |
| Рб | Конто | Опис | Износ у 2022. год. (1) | Износ у 2023. год. (2) | Индекс 2/1 |
|  |  | **УКУПНИ ПРИХОДИ** | **384.982,24** | **442.389,19** | 1,137 |
|  | 780000 | Приход од буџ. СО | 384.597,24 | 432.885,19 | 1,114 |
|  | 722591 | Властити птиход | 385,00 | 504,00 | 1,309 |
|  | **731219** | **Текући грант од правних лица Фонд (03)** | **-** | **9.000,00** | - |
|  |  | **ТЕКУЋИ РАСХОДИ** | **367.098,91** | **433.466,52** | 1,181 |
|  |  | **РАСХОДИ ФОНДА 03 (донације)** | **-** | **8.922,67** | - |
|  | **411100** | **Расходи за бруто плате** | **299.652,42** | **308.955,68** | 1,031 |
|  | 411111 | Расход за основну плату након опорезивања | 165.794,50 | 170.506,56 | 1,029 |
|  | 411112 | Расходи за основну плату -порезе на доходак | 12.005,51 | 13.170,87 | 1,097 |
|  | 411131 | Расходи за увећање плате на основу радног стажа | 19.840,07 | 21.122,13 | 1,065 |
|  | 411139 | Расходи за увећање основне плате по осталим основама | 9.120,16 | 9.726,36 | 1,067 |
|  | 411192 | Расход за допринос за ПИО | 55.435,61 | 56.353,24 | 1,017 |
|  | 411195 | Расход за допринос за здравство | 30.564,55 | 31.070,26 | 1,017 |
|  | 411197 | Расход за допринос за осигурање од незапослености | 1.797,92 | 1.827,79 | 1,017 |
|  | 411198 | Расход за допринос за дјечију заштиту | 5.094,10 | 5.178,47 | 1,017 |
|  | **411200** | **Расходи за бруто накнаде запослених** | **5,741,12** | **9.333,86** | 1,626 |
|  | 411211 | Расход за накнаде за превоз на посао и са посла | 3.671,60 | 3.529,00 | 0,962 |
|  | 411251 | Расходи за јубиларне награде | 1.100,00 | 3.300,00 | 3,000 |
|  | 411257 | Расходи за накнаде-порез на доходак | 144,26 | 432,78 | 3,000 |
|  | 411261 | Расход по основу дневница у земљи | 120,00 | 200,00 | 1,667 |
|  | 411262 | Расходи по основу дневница за службена путовања у иностранству | 146,25 | 195,05 | 1,334 |
|  | 411299 | Доприноси на накнаде | 559,01 | 1.677,03 | 3,000 |
|  | **411311** | **Расходи за накнаду плате за вријеме боловања који се не рефундирају** | **1.393,07** | **11.267,88** | 8,089 |
|  | 411311 | Расходи за накнаду плате за вријеме боловања који се не рефундирају | 911,94 | 7.406,24 | 8,122 |
|  | 411317 | Расх. за накн. плате за вријеме боловања које се не рефундирају –порез на доходак | 49,29 | 479,13 | 9,721 |
|  | 411392 | Расходи за ПИО на накнаду плате за вријеме бол. који се не рефундирају | 257,72 | 2.018,61 | 7,833 |
|  | 411393 | Расходи за здравствено осиг. на накн. плате за вријеме бол. који се не рефундирају | 142,08 | 1.112,95 | 7,834 |
|  | 411394 | Расх. за допр. за незапослене на плате за вријеме бол. који се не рефундирају | 8,36 | 54,01 | 6,461 |
|  | 411395 | Расходи за доприносе за дј. Заштиту на накнаду плате за вријеме бол. који се не рефундирају | 23,68 | 196,94 | 8,317 |
|  | **411400** | **Расходи за остале бруто једнократне помоћи** | **7.726,68** | **8.710,02** | 1,128 |
|  | 411411 | Расходи за отпремнине | 5.202,09 | - | - |
|  | 411414 | Расходи за помоћ за смртни случај | - | 3.300,22 | - |
|  | 411417 | Расходи за отпремнине и остале једнократне помоћи-порез на дох. | 201,96 | 432,85 | 2,144 |
|  | 411419 | Расходи за остале једнократне помоћи | 1.540,00 | 3.300,00 | 2,143 |
|  | 411490 | Расходи за доприносе за остале једнократне помоћи | 782,63 | 1.676,95 | 2,142 |
|  | **412200** | **Расходи по основу утрошка елек. енергије, лож- уља и комуналних и комуникационих услуга** | **13.839,24** | **13.715,05** | 0,991 |
|  | 412211 | Расходи по основу утрошка елек. енергије | 9.551,52 | 8.903,62 | 0,933 |
|  | 412229 | Расходи по основу комуналних , телекомуникационих и осталих комуникационих услуга, | 4.287,72 | 4.811,43 | 1,123 |
|  | **412300** | **Расходи за режијски материјал** | **2.272,20** | **3.439,57** | 1,514 |
|  | 412311 | Расходи по основу компјут. материјала | 133,00 | 577,50 | 4,343 |
|  | 412312 | Расходи за обрасце и папир | 68,00 | 111,00 | 1,633 |
|  | 412321 | Расходи по основу остал. канцел, материјала | 225,45 | 451,94 | 2,005 |
|  | 412329 | Расходи по основу материјала за чишћење | 1.269,35 | 1.312,99 | 1,035 |
|  | 412332 | Расходи за службена гласила и дневна штампа | 508,51 | 522,01 | 1,027 |
|  | 412399 | Расходи по основу осталог реж. материјала | 67,89 | 464,13 | 6,837 |
|  | **412430** | **Расходи за материјал за културне манифестације** | **1.936,45** | **3.014,99** | 1,557 |
|  | **412500** | **Расходи за текуће одржавање (фонд 03)** | **-** | **5.436,89** | - |
|  | **412500** | **Расходи за текуће одржавање** | **7.825,14** | **14.902,92** | 1,905 |
|  | 412512 | Расходи за радове на крову | 2.100,00 | - | - |
|  | 412513 | Расходи за столарске радове | 16,60 | - | - |
|  | 412514 | Раходи за молерске радове | 130,80 | 8.834,03 | 67,539 |
|  | 412515 | Расходи за тек. одржаванје централног гријања | 2.340,00 | - | - |
|  | 412516 | Расходи за тек. одржаванје | - | 3.486,89 | - |
|  | 412518 | Раходи за остали материјал за текуће одржавање | 2.599,99 | - | - |
|  | 412534 | Раходи за текуће одрж. грејне, расхладне и остале опреме | - | 2.340,00 | - |
|  | 412539 | Раходи за остале услуге и материјал | 104,40 | - | - |
|  | 412591 | Расходи за остало текуће одржавање | 533,35 | 242,00 | 0,454 |
|  | **412600** | **Расходи по основу путовања и смјештаја** | **3.245,84** | **3.836,81** | 1,182 |
|  | 412613 | Расходи по осн.јавног превоза у земљи | - | - | - |
|  | 412614 | Расходи пов основу превоза личним возилом у земљи | 2.536,74 | 3.090,56 | 1,219 |
|  | 412623 | Расходи по основу јавног превоза у ин. | 35,50 | - | - |
|  | 412624 | Расходи по осн. превоза личним возолом у иностранству | 673,60 | 746,25 | 1,108 |
|  | **412700** | **Расходи за стручне услуге (фонд 03)** | **-** | **3.485,78** | - |
|  | **412700** | **Расходи за стручне услуге** | **3.831,18** | **14.896,09** | 3,889 |
|  | 412720 | Расходи за осигурање имовине и лица | 921,48 | 945,07 | 1,026 |
|  | 412731 | Расходи за услуге штампања, | 1.831,00 | 6.089,78 | 3,326 |
|  | 412742 | Расходи за рачуноводствене услуге | 800,00 | 1.650,00 | 2,063 |
|  | 412799 | Расходи за остале стручне услуге | 278,70 | 6.211,24 | 22,287 |
|  | **412900** | **Расходи за бруто накнаде члановима Управног одбора** | **11.994,12** | **12.993,60** | 1,084 |
|  | 412933 | Расходи за бруто накнаде члан. УО | 11.994,12 | 12.993,60 | 1,084 |
|  | **412900** | **Уговорене услуге и друге даџбине** | **7.641,45** | **19.324,27** | 2,529 |
|  | 412937 | Расходи за бруто накнаде по уговору о дјелу | 1.480,85 | 1.128,27 | 0,762 |
|  | 412938 | Расходи за повремене и привремене послове и уговор о допунском раду | 4.225,66 | 11.418,15 | 2,702 |
|  | 412939 | Расходи за остале бруто накнаде ван радног односа | - | 5.333,32 | - |
|  | 412941 | Расходи по основу репрезентације | 601,90 | - | - |
|  | 412943 | Расходи за организацију манифестација | 796,86 | 908,53 | 1,141 |
|  | 412944 | Расходи за организовање пријема и поклона | 75,60 | 50,00 | 0,662 |
|  | 412999 | Остали непоменути расходи | 460,58 | 486,00 | 1,056 |
|  |  | **Капитални расходи** | **17.883,33** | **4.914,52** | 0,275 |
|  | 511223 | Издаци за инвестиционо одржавање | - | - | - |
|  | 511300 | Набавка опреме | 17.883,33 | 4.914,52 | 0,275 |
|  | 638121 | Издаци за накнаду плате за вријеме боловања који се рефундирају од фонда | **-** | **4.161,26** | - |
|  |  | **Укупни расходи** | **384.982,24** | **442.389,19** | 1,150 |

# Образложење финансијског извјештаја

Плате запослених и друга примања се исплаћују по основу радног односа утврђена општим и појединачним колективним уговорима , Законом о раду , Законом о платама запослених у области култури Републике Српске.

Расходи по основу утрошка енер.,комуналних и комуникационих транспортних услуга састоји се : расходи по основу утрошка електричне енергије, расходи за услуге водовода и канализације , расходи за услуге одвоза смећа , расходи за комуналне таксе, расходи за услуге коришћења фиксних телефона, расходи за услуге коришћења интернета , расходи за поштанске услуге, расходи за РТВ претплату, расходи за остале комуникационе услуге.

Материјални и режиске трошковисастоји се од: расходи за компјутерски материјал, расходи за регистраторе фацикле, расход за канцалариски материјал, расход за хемијски материјал и помагала за чишћење, расходи за остали режијски материјал, расходи за службена гласила.

Расходи за текуће одржавање односе се: расходи за молерске радове, столарске радове, расходи за текуће одржавање централног гријања, расходи за остале услуге и материјал за текуће поправке и одржавање опреме, расходи за остало текуће одржавање.

Расходи по основу путовања и смјештаја састоје се : расходи на основу јавног превоза, расходи по основу превоза личним возилом на службени пут. у земљи, расходи по основу превоза личним возилом на службени пут у иностранству. Обрачун расхода по основу службеног пута врши се у складу са Одлуком о висини накнаде за службена путовања у земљи и иностранству за запослене у Републици Српској ( Службени гласник Републике Српске број 57/21) уз претходно издавање налога од стране послодавца или органа управљања , те сачињеног извјештаја од стране лица које је било на службеном пути

Расходи за стручне услуге састоје се од: расходи за осигурање имовине, расходи за осигурање заполених, расходи за услуге штампања каталога , позивница плаката, књига као и графичке обраде, расходи за услуге објављивања огласа, расходи за услуге израде фотографија, расходи за правне и административне услуге, расходи за остале стручне услуге.

Остале непоменуте расходе чине : Расходи за бруто накнаде чланoвима Управног одбора , расходи за бруто накнаде за повремене и привремене послове , расходи за бруто накнаде за рад ван радног односа, расходи за репрезентацију, расходи по основу организације пријема манифестација и др, те остали непоменути расходи.

Накнада члановима УО Музеја ( 3 члана) вршена је у складу расположивих средстава а она мјесечно износи 200,00 КМ по члану са припадајућим порезима и доприносима.

Расходи за повремене и привремене послове, уговори о допунском раду као и расходи за остале бруто накнаде ван радног односа се односе на активности из Научно-истраживачког пројекта '' Бијељина у 20. вијеку'' као и прикупљање документације и материјала за формирање архивске збирке о дешавањима у Бијељини током одбрамбено-отаџбинског рата од 1992-1995. године.

Издаци за набавку постројења и опреме односе се на: издаци за набавку рачунарске опреме, издаци за набавку монитора , издаци за набавку усисивача , издаци за набавку 2 роло завјесе , издаци за набавку библиотечких књига. Набављено је неколико књига чиме је увећан боблиотечки фонд.

Што се тиче средстава на фонду **03** у износу 9.000,00 КМ добијена су намјенска средства од Министарства цивилних послова БиХ, Сарајево по конкурсу за пројекат:'' Реконструкција сталне етнолошке поставке фаза 1''

Од поменутих средстава уредили смо освјетљење на сталној етнолошкој поставци, штампани су пратећи илустровани материјали и легенде на фолији и форексу као и промотивни материјал.

# Предсједик Управног одбора Д И Р Е К Т О Р

# Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ПРИЈЕДЛОГ ПРОГРАМА РАДА ЗА 2024. ГОДИНУ

Планирамо да 2024 . године у складу са могућностима наставимо уобичајене активности, као и послове на започетим пројектима и да будемо на линији развоја установе са нагласком на стручно-истраживачком раду и стварању услова за обављање послова. Поред тога, настојаћемо да унаприједимо наш рад, а средства за плате и материјално функционисање Музеја утрошићемо на предвиђени начин по трезорском систему функционисања.

Очекујемо да у 2024. години реализујемо нешто од уобичајених повремених ауторских и гостујућих изложби, те да обављамо остале традиционалне музејске активности као претходних година .

**Истраживачке и издавачке активности**

**У археолошкој збирци** ове године планиран је и наставак систематских ископавања у манастиру Папраћа.

Поред наведенога планиране су и следеће активности:

- Праћење земљаних радова на територији Града у току цијеле године.

- Наставак редовног рекогносцирања територије Семберије, картирање локалитета, те попуњавање пратеће документације у току цијеле године.

И ове године ћемо аплицирати на конкурс Министарства цивилних послова БиХ.

**Етнолошка збирка** ће имати редовне активности на заштити и презентацији постојеће етнолошке поставке, сакупљања нових етнолошких предмета и раду на одређеним истраживачким пројектима а нарочито на дефинисању нематеријалне културне баштине и традиционалних заната. Дјелимична реконструкција етнолошке збирке рад на изради и прикупљању документације за пројекат “Реконструкција сталне етнолошке поставке - фаза I” по пројекту који смо добили од Министарства цивилних послова Босне и Херцеговине.

Припрема и помоћ при организацији гостујућих изложби, мајских изложби , манифестације ''Ноћ музеја'' уколико се буде организовала на међународном нивоу. Припреме материјала за Пантелинску изложбу. Инвентарисање музејског материјала, инвентарисање музејске грађе и сређивање документације што подразумијева и уношење података у инвентарске картоне. Свакако у 2024. години требало би наставити заштиту текстила од могућих штеточина, методом специјалнога запрашивања одговарајућим средствима заштите.

Предвиђене су активности на реализацији додатних истраживачких послова на писању текстова и помоћ спољним сарадницима Музеја и другим лицима који се баве истраживањима на основу музејске грађе.

**Историјска збирка** у Музеју Семберије планира, поред континуираних активности на прикупљању историјске грађе.

**Издавачка дјелатност** представља једну од најзначајнијих активности свих установа овог типа, зависно од обезбијеђених средстава у буџету. Ту су и редовне активности на писању стручних текстова за часописе и публикације изван нашег Музеја.

* Радиће се на промоцијама и представљању књига

**Изложбене и остале активности Музеја**

**Изложбене активности** планирамо да реализујермо, како ауторских, тако и повремених и гостујућих изложби :

* 1 - 19. јануар: изложба Удружења иноватора регије Бијељина и Радио клуба ''Искра'
* 14. фебруар - 10. март: гостујућа изложба ***„***Цркве брвнаре – чувари традиције” аутора Станка Костића. У склопу изложбе пратеће предавање „Од народне куће до народне цркве” - о заједничком поријеклу куће и храма у традиционалној архитектури - др Тихомира Обрадовића, дипломираног инжењера архитектуре.
* 17. март: хуманитарна изложба поводом обиљежавања 20 година од мартовског погрома у организацији Умјетничке школе “Одигитрија” и Хуманитарне организације “Срби за Србе”
* 20. март - 20. април: ретроспективна изложба стваралаштва Милијанка Михољчића
* 24. април - 14. мај: Васкршња изложба Удружења ликовних умјетника “Свети Лука” из Бијељине
* 18. мај: манифестација Ноћ музеја (радионице за дјецу, изложба, сценски прикази, концерти, квиз)
* 24. мај - 22. јун: годишња изложба ''Мајска смотра ликовног стваралштва ученика 31''
* 26. јун - 31. јул: 15. Бијељинско бијенале
* Август: Изложба поводом обиљежавањаградске манифестације ''Пантелински дани 2024''
* 24. септембар: ликовна изложба Зорана Јовића
* Новембар: гостујућа изложба “Традиција вашара у Србији” у организацији Музејског друштва Србије
* Децембар: Истраживачка авантура

**Остале активности** Музеја као и ранијих година односиће се на сакупљање музејских предмета и докумената, учешће у раду стручних скупова, организовање посјета Музеју, помоћ колегама и истраживачима, сарадњу са средствима информисања, на проширењу музејске библиотеке и фототеке, те на активностима Управног одбора и контаката са друштвеном заједницом.

**Материјални трошкови, кадрови, текуће одржавање и инвестиције**

Материјални трошкови и средства за текуће одржавање објеката, по трезорском систему финансирања, прецизно су буџетом дефинисани, са платама и материјалним трошковима. Утрошак ових буџетских средстава обављаће се према уобичајеном финансијском плану и програму преко трезора Града Бијељина.

У плану је и пројекат дигитализације који се ради у сарадњи Министарства културе Републике Србије и Републике Српске. За теренске активности, набавку и одржавање музеалија трагаћемо за могућностима прибављања алтернативних прихода. Садашњу кадровску ситуацију чине укупно 10 стално запослених радника и 1 на одређено вријеме.

Наведене планиране активности као и неке додатне активности које ћемо реализовати зависно од ситуације и обезбијеђених средстава, сматрамо да ће допринијети још значајнијој функцији Музеја, како у мрежи културних установа у Бијељини, тако и у музејској мрежи Републике Српске, чиме ће се потврдити друштвена оправданост.

Планирана је и реконструкција крова Музеја. За ту намјену је планирано 160.000,00 КМ у буџету за 2024. годину. Већ се кренуло са реализацијом прикупљања документације за тендер који ће бити спроведен у првој половини 2024. године, тако да би се на вријеме кренуло са реализацијом реконструкције крова.

Предсједик Управног одбора Д И Р Е К Т О Р

Ненад Гарић . Момчило Копривица

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ФИНАНСИЈСКИ ПЛАН И ПРОГРАМ ЗА 2024. ГОДИНУ

ПРИХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Пл.Буџета 2023.год(1) | Пл. Буџета 2024.год (2) | Индекс 2/1 |
| 1. | 781300 | Приходи из буџета СО | **531.900,00** | **625.400,00** | 1,176 |
| 2. | 720000 | Непорески приходи | **1.000,00** | **1.000,00** | - |
| 2а | 722591 | Властити приходи | 1.000,00 | 1.000,00 | - |
| 2б | 721222 | Приходи од давања у закуп просторија | - | - | - |
| 3. | **731219** | **Остали текући грантови (Фонд 03)** | **9,000,00** | **-** | - |
| **УКУПНИ ПРИХОДИ** | | | **532.900,00** | **626.400,00** | **1,176** |

РАСХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Буџет за 2023.са ребалансом | Буџет за 2024. | Индекс 2/1 |
|  | **410000** | **Текући расходи** | **416.900,00** | **459.400,00** | 1,102 |
|  | **411000** | **Бруто плате и накнаде**  **(А+Б+Ц+Д)** | **343.400,00** | **363.400,00** | 1,059 |
| **А)** | 411100 | Бруто плате | 323.900,00 | 340.400,00 | 1,101 |
| **Б)** | 411200 | Бруто накнаде | 9.500,00 | 10.000,00 | 1,730 |
| **Ц)** | 411300 | Расход. за накнаду плате за вријеме болов. | 5.000,00 | 8.000,00 | 1,600 |
| **Д)** | 411400 | Расходи за отпремнине и помоћи | 5.000,00 | 5.000,00 | 1,000 |
| **В)** | **412000** | **Трошкови на основу кориш. роба и услуга** | **73,500,00** | **71.000,00** | 0,966 |
| **Ва)** | **412000** | **Трошкови на основу кориш. роба и услуга (фонд 03)** | **8.922,67** | **-** | - |
|  | 412211 | Тр. електр. енергије | 12.000,00 | 12.000,00 | 1,000 |
|  | 412220 | Тр. ком. и ком. услуга | 4.000,00 | 5.000,00 | 1,250 |
|  | 412300 | Тр. за набавку матер. | 4.000,00 | 6.000,00 | 1,500 |
|  | 412400 | Тр. за набавку матер за посебне намјене | 4.000,00 | 4.000,00 | 1,000 |
|  | 412500 | Тр. текућег одржав. | 4.500,00 | 5.000,00 | 1,112 |
|  | **412500** | **Тр. текућег одржавања (фонд 03)** | **5.437,00** | **-** | - |
|  | 412600 | Путни трошкови | 4.000,00 | 4.000,00 | 1.000 |
|  | 412700 | Стручне услуге и ост. услуге | 3.000,00 | 3.000,00 | 1,000 |
|  | **412700** | **Стручне услуге услуге (фонд 03)** | **3.563,00** | **-** | - |
|  | 412700 | Трошкови услуга | 3.000,00 | 3.000,00 | 1,000 |
|  | 412900 | Трош. уговор. услуга и др. даџбина | 4.000,00 | 4.000,00 | 1,000 |
|  | **412900** | **Расходи ван радног односа** | **31.000,00** | **25.000,00** | 0,807 |
|  | 412900 | Накнаде за Управни одбор | 13.000,00 | 13.000,00 | 1,000 |
|  | 412900 | Расходи за повремене послове | 18.000,00 | 12.000,00 | 0,667 |
|  | 415200 | Грант за пројекат ''Бијељина у 20. вијеку'' | - | 25.000,00 | - |
|  | **510000** | **Капитални расходи** | **114.000,00** | **165.000,00** | 1,650 |
|  | 511200 | Реконструкција и инвестиције | 100.000,00 | 160.000,00 | 1,600 |
|  | 511300 | Набавка опреме | 14.000,00 | 5.000,00 | 0,823 |
|  | **638100** | **Издаци за трансакције** | **2.000,00** | **2.000,00** | 1,000 |
|  | 638100 | Издаци за накнаду плате за вријеме боловања који се рефундирају | 2.000,00 | 2.000,00 | 1,000 |
| **УКУПНО** | | | **532.900,00** | **626.400,00** | **1,176** |

# Средства предвиђена буџетом за 2024. годину ћемо транспарентно трошити онако како је планирано.

Плате запослених и друга примања ће се исплаћивати по основу радног односа утврђена општим и појединачним колективним уговорима , Законом о раду , Законом о платама запослених у области култури Републике Српске.

# Право на накнаду за превоз имају 3 радника и обрачун ће се вршити по Закону.

# Остали материјални трошкови ће се реализовати као и претходних година на трошкове набавке материјала, трошкови струје, воде, комуналија,телефона итд.

Средства предвиђена за стручне услуге ће бити утрошена за: расходе за осигурање имовине, расходе за осигурање заполених, расходе за услуге штампања каталога , позивница плаката, књига као и графичке обраде, расходе за услуге објављивања огласа, расходе за услуге израде фотографија, расходе за правне и рачуноводствене услуге, те расходе за остале стручне услуге.

Средства Гранта ће се утрошити за повремене и привремене послове, уговори о допунском раду као и расходи за остале бруто накнаде ван радног односа се односе на активности из Научно-истраживачког пројекта '' Бијељина у 20. вијеку'' као и прикупљање документације и материјала за формирање архивске збирке о дешавањима у Бијељини током одбрамбено-отаџбинског рата од 1992-1995. године.

Предвиђена средства на позицији за инвестиције од 160.000,00 КМ ће се утрошити на адаптацију крова на Музеју.

Позиција за набавку опреме је планирана за трошкове реконструкције етнолошке збирке као и друге опреме која буде неопходна.

Предсједник Управног одбора Д И Р Е К Т О Р

Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_