П Р И Ј Е Д Л О Г

На основу члана 39. став 2. Тачка 13. Закона о локалној самоуправи („Службени гласник Републике Српске“, бој: 97/16 и 36/19) и члана 39. став 2. тачка 14. Статута Града Бијељина („Службени гласник Града Бијељина“, број: 9/17), Скупштина Града Бијељина на сједници одржаној дана, \_\_\_\_\_\_\_\_\_\_\_\_2024.године, д о н о с и

О Д Л У К У

О ДАВАЊУ НА КОРИШЋЕЊЕ ПОСЛОВНОГ ПРОСТОРА БЕЗ НАКНАДЕ НА ТРГУ КРАЉА ПЕТРА I КАРАЂОРЂЕВИЋА У БИЈЕЉИНИ

Члан 1.

Овом Одлуком додјељује се Туристичкој организацији Града Бијељина на коришћење без накнаде, пословни простор у Бијељини, на Тргу краља Петра I Карађорђевића број 9, чија је површина 227 м² заједно са баштом 108м² (која се налази у дворишту зграде), саграђен на парцели означеној као к.п. број 3242 а који се налази у приземљу Дома Јна, Објекат јединице локалне самоуправе и јавне установе, уписан у Лист непокретности број 6552, к.о. Бијељина 2, у којем је Град Бијељина уписан са правом посједа и дијелом 1/1.

Поменути пословни простор се даје на коришћење Туристичкој организацији Града Бијељина на три године уз могућност продужења, а све док се исти користи у складу са регистрованом дјелатношћу.

Члан 2.

Додјела на коришћење пословног простора из члана 1. ове Одлуке врши се без накнаде која износи 3.418,80 КМ.

Порез на додату вриједност (ПДВ) за наведени пословни простор износи 581,20 КМ мјесечно, словима: (петстотинаосамдесетједан и 20/100 КМ), према Одлуци о утврђивању висине закупнине за пословне просторе у власништву Града Бијељина, члан 3. (Висина закупнине са ПДВ-ом износи 4000,00 КМ „Службени гласник Града Бијељина“ број: 8/2015).

Порез на додату вриједност у износу наведеном у ставу 2 овог члана плаћаће Туристичка организација Града Бијељина.

Члан 3.

Пословни простор из члана 1. ове Одлуке Туристичка организација Града Бијељина користиће за обављање регистроване дјелатности.

Право коришћења предметног пословног простора неће се евидентирати у катастарској и земљишнокњижној евиденцији.

Члан 4.

На основу ове Одлуке са Туристичком организацијом Града Бијељина закључиће се Уговор којим ће бити регулисана права и обавезе уговорних страна у вези са коришћењем пословног простора из члана 1. Ове Одлуке.

Овлашћује се Градоначелник Града Бијељина да на основу ове Одлуке закључи Уговор.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

Број: \_\_\_\_\_\_\_\_\_\_\_\_\_/2024 П Р Е Д С Ј Е Д Н И К

СКУПШТИНЕ ГРАДА БИЈЕЉИНА

Датум: \_\_\_\_\_\_\_\_\_\_\_

Александар Ђурђевић

О Б Р А З Л О Ж Е Њ Е

уз Одлуку о додјели на коришћење пословног простора на Тргу Краља Петра I Карађорђевића број 9 у Бијељини

I ПРАВНИ ОСНОВ ЗА ДОНОШЕЊЕ ОДЛУКЕ

Правни основ за доношење предметне одлуке заснива се на одредбама члана 39. став 2. Тачка 13. Закона о локалној самоуправи („Службени гласник Републике Српске“, бој: 97/16 и 36/19) и члана 39. став 2. тачка 14. Статута Града Бијељина („Службени гласник Града Бијељина“, број: 9/17), на основу којих Скупштина Града Бијељина одлучује и доноси одлуке о прибављању, управљању и располагању имовином.

У складу са Законом о порезу на додату вриједност („Службени гласник БиХ“, број: 09/05, 35/05, 100/08 и 33/17) и Правилником о примјени Закона о порезу на додату вриједност („Службени гласник БиХ'', број: 93/05, 21/06, 60/06, 06/07, 100/07, 35/08 и 65/10) Град Бијељина треба да обрачуна порез на додату вриједност у износу од 17% за све пословне просторе издате у закуп, без обзира да ли су издати са накнадом или без накнаде, због чега ће утврђену обавезу обрачунатог износа ПДВ плаћати Туристичка организација Града Бијељина.

II РАЗЛОЗИ ЗА ДОНОШЕЊЕ ОДЛУКЕ

Туристичка организација Града Бијељина обратила се захтјевом за додјелу на коришћење пословног простора без накнаде на Тргу Краља Петра I Карађорђевића број 9. У захтјеву наводе да су планирани да у пословном простору реализују пројекат „Семберска кућа“, који би био од великог туристичког значаја за промоцију Семберије. У „Семберској кући“ планирано је излагање домаћих производа-дестилерије ракије, производи конзервираног воћа и поврћа, вина локалних произвођача, сувенира, рукотоврина и других производа домаћих произвођача.

Имајући у виду да би пројекат „Семберска кућа“ допринио да се туризам у Бијељини развија, и да постане нова туристичка атракција Града, предлаже се скупштини Града Бијељина доношење ове одлуке.

III ФИНАНСИЈСКА СРЕДСТВА

За спровођење ове Одлуке нису потребна финансијска средства.

О Б Р А Ђ И В А Ч

ГРАД БИЈЕЉИНА

ОДЈЕЉЕЊЕ ЗА СТАМБЕНО-КОМУНАЛНЕ

ПОСЛОВЕ И ЗАШТИТУ ЖИВОТНЕ СРЕДИНЕ

П.О. ГРАДОНАЧЕЛНИКА

Богдан Тадић, маст.инж.електр.и рачунар.

Градоначелник Града Бијељина утврдио је ПРИЈЕДЛОГ ОДЛУКЕ О ДАВАЊУ НА КОРИШЋЕЊЕ ПОСЛОВНОГ ПРОСТОРА БЕЗ НАКНАДЕ НА ТРГУ КРАЉА ПЕТРА I КАРАЂОРЂЕВИЋА У БИЈЕЉИНИ, те је прослеђује Скупштини Града Бијељина на претрес и усвајање.

ГРАДОНАЧЕЛНИК ГРАДА БИЈЕЉИНА

Љубиша Петровић