

**ТУРИСТИЧКА ОРГАНИЗАЦИЈА ГРАДА БИЈЕЉИНА**

|  |
| --- |
| **Кнеза Милоша број 30 Бијељина** тел: +387 (0) 55/224-511, (0) 55/224-510,  е-маил: turistbn@gmail.com www.bijeljinaturizam.com |

**ПРОГРАМ РАДА И ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2024. ГОДИНУ**

Бијељина, фебруар 2024. године

**Садржај**

[**УВОД** 3](#_Toc160001059)

[**КАДРОВСКА СТРУКТУРА ТУРИСТИЧКЕ ОРГАНИЗАЦИЈЕ** 5](#_Toc160001060)

[**Табела 1**. *Шематски приказ радних мјеста у Туристичкој организацији града Бијељина* 5](#_Toc160001061)

[**ИСТРАЖИВАЊЕ ТРЖИШТА** 6](#_Toc160001062)

[**ПРИКУПЉАЊЕ И МЈЕСЕЧНА ОБРАДА ПОДАТАКА О ТУРИСТИЧКОМ ПРОМЕТУ НА ПОДРУЧЈУ ГРАДА БИЈЕЉИНЕ И АЖУРИРАЊЕ БАЗЕ ПОДАТАКА** 7](#_Toc160001063)

[**Анализа стања туризма на подручју града Бијељина** 7](#_Toc160001064)

[**Табела 2***. Број долазака и ноћења туриста* 7](#_Toc160001065)

[**График 1.** *Број долазака туриста* 8](#_Toc160001066)

[**График 2.** *Број остварених ноћења* 8](#_Toc160001067)

[**САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА** 9](#_Toc160001068)

[**Табела 3.** *Сарадња са домаћим институцијама и субјектима* 9](#_Toc160001069)

[**ИНФОРМАТИВНО – ПРОПАГАНДНА ДЈЕЛАТНОСТ** 10](#_Toc160001070)

[**ОРГАНИЗОВАЊЕ МАНИФЕСТАЦИЈА** 11](#_Toc160001071)

[**Суорганизатори манифестација** 12](#_Toc160001072)

[**ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2024. ГОДИНУ** 13](#_Toc160001073)

[**Табела 4.** *Финансијски план за 2024. годину* 13](#_Toc160001074)

[**Програмске активности које се финансирају из средстава боравишне таксе** 14](#_Toc160001075)

[**Рад на новим пројектима** 15](#_Toc160001076)

[**ГЛАВНИ НОСИЛАЦ МАНИФЕСТАЦИЈА - приказ појединачно планираних активности са мјерљивим индикаторима:** 17](#_Toc160001077)

[**ЗАКЉУЧАК** 30](#_Toc160001078)

# **УВОД**

Туристичка организација града Бијељина је протеклих година реализовала низ активности с циљем унапређења туристичке понуде на територији Семберије.

Учесталим и разноврсним промотивним активностима и наступима, рекламно – пропагандним материјалом, предложеним и реализованим манифестацијама, постојећом туристичком инфраструктуром и осталим активностима, Туристичка организација Бијељине ће настојати и убудуће да својим радом и залагањем у области туризма доприноси бољој валоризацији и промоцији Бијељине.

Улога Туристичке организације нашег града у наредном периоду биће свеобухватна промоција туристичке регије Семберије као дестинације са изузетним потенцијалом за развој туризма. Поред тога, рад на информисању туриста, бројне манифестације, промотивни наступи са Републичком туристичком организацијом, медијске кампање, реализације стратегије раста и развоја туризма сходно програмима ресорног министарства и Туристичке организације Републике Српске, биће у нашем фокусу и у наредном периоду.

Развој туризма на једној дестинацији, условљен је низом фактора, прије свега туристичко - географским положајем, затим природним и културним факторима, те економским и социолошким. РС као ново тржиште у европском и свјетском туризму, треба да дефинише и идентификује своје дестинације, односно мјеста која могу бити или су привлачна за туристе, а с циљем развоја туризма и стварања прихода и нових радних мјеста.

Према дефиницији Свјетске туристичке организације, туризам обухвата све активности лица на путовању и приликом боравка у мјестима изван њиховог уобичајеног пребивалишта у раздобљу не дужем од једне године, а у сврху одмора, пословних и осталих разлога. Туризам као привредна дјелатност представља једну од најбрже растућих дјелатности у свијету. Према процјенама, туристичка дјелатност директно или индиректно генерише 9% свјетског бруто домаћег производа, свако једанаесто радно мјесто у свијету је повезано са туризмом, вриједност извоза туризма у свијету је већа од 1,4 милијарде америчких долара што чини 6% свјетског извоза и 29% свјетског извоза услуга. Према предвиђањима Свјетске туристичке организације туризам би требао постати стратешка привредна грана која ће допринијети развоју, економском расту и развоју економије у цјелини.

Програм рада базиран је према дјелатностима Туристичке организације града Бијељина, које су дефинисане по Закону о туризму Републике Српске:

а) промоција туристичког производа Републике, односно јединице локалне самоуправе,

б) подстицања и унапређивања развоја постојећег туристичког производа,

в) подстицања и унапређивања развоја новог туристичког производа,

г) унапређивања и развијања свијести о значају туризма привредним, друштвеним, културним и мултипликативним ефектима туризма на цјелокупни привредни систем,

д) унапређивање општих услова боравка туриста и пружања информација туристима,

а чланом 66. Закона о туризму Републике Српске предвиђена је могућност да туристичке организације могу, између осталог да организују манифестације и приредбе, продају сувенире, туристичке карте и брошуре, осим сопственог промотивног материјала.

Туристичка организација града Бијељина је почела са радом 02.10.2003. године, на основу Одлуке Скупштине града Бијељина. Сједиште Туристичке организације града Бијељина је у улици Кнеза Милоша број 30.

Програмом рада за 2024. годину, Туристичка организација града Бијељине наставља активности на развијању ефикасније промоције туристичких вриједности, дестинација и производа нашег града, а својим радом ће иницирати остале туристичке субјекте ка задацима развоја и унапређења туризма.

У циљу успјешне реализације задатака, Туристичка организација града Бијељина ће сарађивати како са градским тако и са републичким институцијама, Привредном комором Бијељине, развојним агенцијама, међународним организацијама и другим организацијама у области туризма, са којима ће у заједничкој сарадњи дјеловати у правцу развоја, унапређења и промоције туризма града Бијељине.

# **КАДРОВСКА СТРУКТУРА ТУРИСТИЧКЕ ОРГАНИЗАЦИЈЕ**

# **Табела 1**. *Шематски приказ радних мјеста у Туристичкој организацији града Бијељина*

|  |  |  |  |
| --- | --- | --- | --- |
| Редни број | Назив радног мјеста према тренутно важећем Правилнику о унутрашњој организацији и систематизацији радних мјеста у Туристичкој организацији града Бијељина | Број извршилаца према тренутно важећем Правилнику о унутрашњој организацији и систематизацији радних мјеста у Туристичкој организацији града Бијељина | Број запослених у Туристичкој организацији града Бијељина и планираних за 2024. годину. |
| 1. | Директор | 1 | 1 |
| 2. | Референт за маркетинг – замјеник директора | 1 | 1 |
| 3. | Референт за маркетинг | 2 | 2 |
| 4. | Пословно технички секретар | 1 | 1 |
| 5. | Књиговођа - рачуновођа | 1 | 1 |
| 6. | Стручни сарадник директора за правна питања и радне односе | 1 | 1 |
| 7. | Референт за план и анализу | 2 | 2 |
| 8. | Референт за јавне набавке | 1 | 1 |
| 9. | Референт за односе са јавношћу и маркетинг | 1 | 1 |
| 10. | Референт за односе са јавношћу | 1 | 1 |
| 11. | Самостални референт за маркетинг | 3 | 3 |

### 

Број запослених је усклађен са важећим Правилником о унутрашњој организацији и систематизацији у Туристичкој организацији града Бијељина.

Туристичка организација града Бијељина ће у складу са евентуалним промјенама на тржишту и потребама рада усклађивати и број запослених.

Сви радници у складу са својим задацима имају потребна средства за рад.

# **ИСТРАЖИВАЊЕ ТРЖИШТА**

Истраживање тржишта представља прикупљање, регистровање и анализирање свих проблема у вези са тржиштем у циљу одређивања прошлих, постојећих и будућих потрошача, односно купаца. Сврха истраживања тржишта је добијање информација на основу којих се одлучује о пословању. Информације се добијају из прикупљених и анализираних података.

Оно је оруђе за провођење концепције маркетинга. Задатак истраживања тржишта је пронаћи проблеме, те незадовољене потребе и жеље купаца односно корисника и на тај начин стварање везе између тржишног пословања и корисника.

У програмском периоду Туристичка организација града Бијељина ће вршити стални увид у туристичке потенцијале града, као и тренутно стање туристичког тржишта. На основу резултата испитивања тржишта Туристичка организација града Бијељине ће ажурирати базе података, које ће служити за израду развојних планова, информативно - пропагандног материјала и других активности неопходних за развој туризма Семберије.

Истраживање тржишта подразумјева:

а) истраживање понуде,

б) истраживање потражње.

Истраживање тренутне и потенцијалне понуде, као континуиране активности, настављаће се и убудуће ажурирањем базе података о:

1. смјештајним капацитетима,
2. природним и културним туристичким вриједностима,
3. угоститељским објектима.

Истраживање потражње биће континуирано, а имаће за циљ да се добије увид у туристичку потражњу на основу које ће се прилагођавати туристичка понуда и усмјерити промоција туристичког производа.

# **ПРИКУПЉАЊЕ И МЈЕСЕЧНА ОБРАДА ПОДАТАКА О ТУРИСТИЧКОМ ПРОМЕТУ НА ПОДРУЧЈУ ГРАДА БИЈЕЉИНЕ И АЖУРИРАЊЕ БАЗЕ ПОДАТАКА**

На основу података, добијених од стране Завода за статистику Републике Српске, у којима су евидентирани сви смјештајни капацитети града Бијељина, Туристичка организација града Бијељина ће вршити мјесечну обраду података о броју ноћења и броју гостију, њиховој структури и поријеклу. Такође ће пратити податке о уплати боравишне таксе за 2024. годину. За остварење и ажурирање базе података неопходно је стално праћење промјена на туристичком тржишу, као и прикупљање новог материјала (фото и писани).

# **Анализа стања туризма на подручју града Бијељина**

За период од 01.01.2023. до 31.12.2023. године у односу на исти период 2022. године евидентан је повећан број долазака и ноћења туриста.

Подаци обрађени у табели су добијени од стране Завода за статистику Републике Српске.

# **Табела 2***. Број долазака и ноћења туриста*

|  |  |  |  |  |
| --- | --- | --- | --- | --- |
| Назив | 2020. година | 2021. година | 2022. година | 2023. година |
| Број долазака туриста | 21.371 | 33.087 | 43.021 | 45.840 |
| Број остварених ноћења | 44.518 | 55.757 | 84.096 | 88.738 |

# **График 1.** *Број долазака туриста*

# **График 2.** *Број остварених ноћења*

# **САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА**

***Сарадња са домаћим институцијама и субјектима у 2024. години:***

### **Табела 3.** *Сарадња са домаћим институцијама и субјектима*

|  |  |
| --- | --- |
| Орган/организација | Активности/сарадња |
| Туристичка организација Републике Српске | * Промоција туристичких потенцијала и дестинација кроз заједничка наступања на сајмовима туризма у земљи и иностранству. * Развој нових туристичких производа * Наставак учешћа у раду Координационог одбора ТОРС – а. |
| Привредна комора | * Сарадња на промоцији туристичких/привредних субјеката у туризму. * Сарадња на подстицању партнерства јавног и приватног сектора. * Сарадња на промоцији туристичке понуде Бијељине кроз заједничке наступе на сајмовима и манифестацијама. |
| Локалне/општинске туристичке организације у земљи и иностранству | * Учешће на манифестацијама које организују локалне туристичке организације у циљу одрживости тих манифестација. |
| Удружења | * Промоција туристичког производа кроз заједничке наступе на еко и етно сајмовима и манифестацијама у земљи и региону. |

# **ИНФОРМАТИВНО – ПРОПАГАНДНА ДЈЕЛАТНОСТ**

Поред редовних манифестација које ће организовати Туристичка организација града Бијељина и осталих активности које ћемо спровести ради промоције тустичких потенцијала града Бијељина, планирана је и посјета других градова како у самој држави тако и у окружењу. Туристичка организација планира учешће на сљедећим манифестацијама и догађајима:

* Међународни Сајам туризма у Београду,
* Међународни Сајам туризма и екологије – Лист 2024 у Лукавцу,
* Сајам туризма Бања Лука,
* Фестивал вина „Винофест“ у Вршцу,
* Манифестација „Лакташко љето 2024 у Лакташима,
* Сајам шљиве, воћних ракија и меда „Угљевик 2024“,
* Сајам шљиве у Градачцу,
* Сајам здраве хране, старих заната и народне културе „Ибарски сусрети 2024“ Баљевац на Ибру – Рашка,
* Манифестација „Дани бербе грожђа“ у Вршцу,
* Сајам туризма и сеоског туризма и Крагујевцу,
* Сајам туризма у Новом Саду,
* Дани Српске у Србији,
* Сајам туризма у Бечу.

Ове манифестације и догађаји се организују ради размјене искустава, а то је прилика да упознамо нове туристичке дестинације и покушамо путем презентације нашег града довести нове туристе у Семберију. Без обзира на који сајам идемо, основни циљ је упознавање представника других средина, успостављање контаката и организовање међусобних посјета. Без обзира да ли се ради о временски одређеним сајмовима (јесењи, новогодишњи...), или тематски оријентисаним (сајмови туризма, пољопривреде...) посјетиоци показују велико интересовање за производе и услуге као и туристичку понуду коју има Семберија, те су остварене бројне успјешне сарадње. Такође, још један од важнијих аспеката сајмова је провјеравање конкуренције, упознавање исте, те одређивање позиције на тржишту према конкуренцији. Упркос томе што је данас интернет умногоме замијенио неке аспекте сајмова, пословна комуникација уживо је још увијек незамјењива.

# **ОРГАНИЗОВАЊЕ МАНИФЕСТАЦИЈА**

На подручју града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде.

Једна од основних карактеристика манифестација јесте масовност, те у вријеме одржавања истих наш град биљежи већу посјећеност. Многе манифестације, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак, тако да су манифестације директно у функцији повећања туристичког промета.

Туристичка организација града Бијељина планира у 2024. години да организује сљедеће манифестације као организатор:

***Сајам туризма и гастрокултуре „Бијељина-турист 2024“.***

Сајам туризма је већ традиционална туристичка манифестација, а овакав догађај је од велике важности за Семберију, али и за читаву Републику Српску. Ово је прилика да на најбољи начин представимо наше туристичке потенцијале и да привучемо што већи број туриста у Семберију, што доприноси развоју комплетне привреде. Одржава се у мјесецу априлу и траје два дана. Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду, али и промоцију регионалних манифестација као и националних кухиња.

***„Сајам вина Регио 2024“***

Сајам вина „РЕГИО 2024“ одржава се у јуну. Велики број винарија из Србије, Сјеверне Македоније, Црне Горе, Хрватске, Словеније, Босне и Херцеговине, те гости из Италије, Холандије и других европских земаља ће узети учешће на овој манифестацији. Фестивал РЕГИО јединствен је концепт винског сајма, који поред промоције вина и винарија, посјетиоцима нуди и највећу понуду винске опреме. Циљ ове манифестације је да на једном мјесту спаја произвођаче и понуђаче с једне стране, а са друге стране конзументе, хотелијере, трговце и угоститеље. Како се овај Салон вина показао успјешним одлучили смо да организујемо и јесењу варијанту истог, први пут 2023. године а план је да то постане традиција.

***„Савска регата 2024“***

У склопу „Пантелинских дана“ ораганизује се манифестација „Савска регата“ која је сваке године организована у част Светог Пантелејмона - славе града Бијељина. Покровитељ ове манифестације је град Бијељина а организатор ове манифестације је Туристичка организација града Бијељина уз материјалну и техничку подршку Одјељења за борачко – инвалидску и цивилну заштиту.

***„Пантелински дани 2024“***

Мјесец август традиционално је у знаку Пантелинских дана. То је празник традиције и културе. Градска управа града Бијељина, Туристичка организација града Бијељина, Центар за културу, Народна библиотека ''Филип Вишњић'', Музеј ''Семберије'', сваке године припреме богат програм културно - забавних и спортских дешавања.

***„Златни котлић Семберије 2024“***

Одржава се у мјесецу августу у Бањи Дворови, а главни циљ је промоција риболовног туризма и гастро понуде нашег краја.

***Зимски корзо – прослава Нове година***

Као и у претходном периоду одржава се на Тргу Краља Петра I Карађорђевића манифестација Зимски корзо на којој се организују музички и културно умјетнички садржај. 2023. године отишли смо, као партнери Градске управе, и корак даље тако да је Зимски корзо организован у много већем обиму са доста више садржаја који су квалитетом могли да парирају много већим градовима који имају далеко дужу традицију организовања ове врсте адвента. Све то је резултовало изузетном посјетом и пажњом коју смо привукли код Сембераца али и бројних гостију.

# **Суорганизатори манифестација**

Поред редовних манифестација које организује Туристичка организација града Бијељина учествујемо као суорганизатори и других манифестација на подручју града Бијељина које организују друге институције а у циљу промоције туризма и туристичких потенцијала ове регије (Митровдански вашар, Сусрети планинара, „Кнежеви дани“ Попови, Мурал фест, Бијељина „Hand ball cuр“, „Дан борца“, Мото скупови Батковић и Љељенча).

# **ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2024. ГОДИНУ**

Назив потрошачке јединице: Туристичка организација

Број ПЈТ: 0005510

Фонд 01

*Финансијски план је дефинисан одобреним буџетом Туристичке организације за 2024. годину.*

**Табела 4.** *Финансијски план за 2024. годину*

|  |  |  |  |  |
| --- | --- | --- | --- | --- |
| Група | Подгрупа | Аналитички конто | Опис аналитичког конта | План буџета за 2024. годину |
| 41 | 411 | 411100 | Бруто плате запослених | 418.600,00 |
|  |  | 411200 | Бруто накнаде запослених ( топли оброк, превоз, регрес, остало ) | 116.370,00 |
|  |  | 411200 | Дневница за службена путовања - боравишна такса | 4.000,00 |
|  |  | 411300 | Расходи за накнаде плата за вријеме боловања | 3.000,00 |
|  |  | 411400 | Расходи за отпремнине и једнократне помоћи | 5.500,00 |
|  | 412 | 412200 | Трошкови комуналних услуга | 7.000,00 |
|  |  | 412300 | Набавка материјала | 3.000,00 |
|  |  | 412500 | Трошкови текућег одржавања | 5.000,00 |
|  |  | 412600 | Путни трошкови | 2.000,00 |
|  |  | 412600 | Путни трошкови – боравишна такса | 8.000,00 |
|  |  | 412700 | Расходи за стручне услуге | 4.000,00 |
|  |  | 412700 | Расходи за стручне услуге – боравишна такса | 7.500,00 |
|  |  | 412900 | Остали непоменути расходи (расходи по основу репрезентације, расходи за бруто накнаде за прив. и пов. послове, расходи за уговор о дјелу, расходи за допринос инвалида, таксе, и остало). | 18.000,00 |
|  |  | 12900 | Остале уговорне услуге – Семберска кућа | 50.000,00 |
|  |  | 412900 | Накнаде за Управни одбор  ( пет чланова Управног одбора ) | 20.000,00 |
|  |  | 412900 | Расходи за унапређење туристичке понуде, Организација манифестација, представљање туристичке понуде на сајмовима у земљи и иностранству – расходи по основу боравишне таксе | 115.500,00 |
|  |  | 419100 | Судски спорови | 1.500,00 |
|  |  | 511300 | Набавка опреме | 39.400,00 |
|  |  | 516100 | Издаци за залиху робе - сувенири | 1.000,00 |
| 63 | 631 | 63111 | Издаци по основу ПДВ-а | 2.530,00 |
| 638 |  | 638100 | Издаци за накнаде плата за родитеље, одсуство и боловање које се рефундирају од фонда | 11.450,00 |
|  |  |  | **УКУПНО:** | **843.350,00** |

**Програмске активности које се финансирају из средстава боравишне таксе**

1. Овим програмом се утврђује начин коришћења средстава прикупљених по основу наплате боравишне таксе.
2. Према Закону о боравишној такси („Службени гласник Републике Српске” 78/11 и 106/15) и Одлуци о боравишној такси (чланови 4. и 5.) обавезе да се цјелокупан износ распоређених средстава боравишне таксе, која су уплаћена на рачун посебних намјена, ставе на располагање Туристичккој огранизацији града Бијељина. Из ових средстава треба да се финансирају програмске активности на промоцији и унапређењу области туризма, у складу са Законом о туризму („Службену гласник Републике Српске” број 45/17 и 16/23), које су предвиђене одредбама стратешким и другим планским документима.
3. Расположива средства: Очекивани прилив од боравишне таксе у 2024. години је 135.000,00 КМ. Тај планирани износ од боравишне таксе је распоређен на сљедеће програмске активности (табела).

**План утрошака:**

*Расположива средства прикупљена по основу боравишне таксе ће се користити за реализацију сљедећих задатака са мјерљивим индикаторима:*

|  |  |  |
| --- | --- | --- |
| 1. | Манифестација ''Сајам туризма и гастрокултуре'' | 25.000,00 KM |
| 2. | Манифестација ''Сајам вина'' | 7.000,00КМ |
| 3. | Манифестација ''Савска регата'' | 15.000,00 КМ |
| 4. | Манифестација ''Пантелински дани'' | 7.000,00 КМ |
| 5. | Манифестација ''Златни котлић'' | 12.000,00 КМ |
| 6. | Манифестација ''Митровдански вашар'' | 2.000,00 КМ |
| 7. | Сусрети планинара | 2.000,00 КМ |
| 8. | Учешће на манифестацијама и сајмовима у земљи и окружењу | 12.000,00 КМ |
| 9. | Туристичка сигнализација | 7.000,00 КМ |
| 10. | Израда пропагандног материјала | 5.000,00 КМ |
| 11. | Реклама на друштвеним мрежама | 500,00 КМ |
| 12. | Мурал фест | 2.000,00 КМ |
| 13. | Тканица од злата игре и заната | 2.000,00 КМ |
| 14. | Београдски сајам | 6.500,00 КМ |
| 15. | Бијељина „Hand ball cup“ | 1.000,00 КМ |
| 16. | Зимски корзо | 10.000,00 КМ |
| 17. | Коњички клуб „Вранац“ | 1.000,00КМ |
| 18. | Кнежеви дани | 500,00 КМ |
| 19. | Дан борца | 500,00 КМ |
| 20. | Мото скуп Батковић | 1.000,00 КМ |
| 21. | Допуна „Улице кишобрана“ | 10.000,00 КМ |
| 22. | Остале непредвиђене активности | 6.000,00 КМ |
|  | **УКУПНО** | **135.000,00 КМ** |

## **Рад на новим пројектима**

Након успјешно реализованих пројеката у претходним годинама Туристичка организација Града Бијељина наставља и у наредном периоду планира реализацију новог пројекта.

Семберска кућа - прва продавница домаћих производа са подручја семберске регије, кao што су прехрамбени производи, ракије, вина, сушено воће и поврће, разни сувенири. На тај начин на једном мјесту ће се наћи аутотохни семберски производи са атестима, што би могло бити добра полазна основа за успостављање семберског бренда. Новчана средста у износу од 50.000КМ планирана су на ПЈ Туристичка организација Града Бијељина у оквиру буџета Града Бијељина за 2024. годину.

|  |  |  |  |
| --- | --- | --- | --- |
| **Назив активности** | Пројекат „Семберска кућа“ | | |
| **Опис активности** | Прва продавница домаћих производа са подручја семберске регије, кao што су прехрамбени производи, ракије, вина, сушено воће и поврће, разни сувенири. На тај начин на једном мјесту ће се наћи аутотохни семберски производи са атестима, што би могло бити добра полазна основа за успостављање семберског бренда.  Ове активности обухватају следеће:  - изградња инфраструктурно уређење и оптремање семберсаке куће,  - набавка робе | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број комитената * Број посјетилаца * Медијска подршка | - 0  - 0  Пројекат ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. Поред локалних медија рад сајма прате и друге медијске куће: Србија у кадру ТБ ИС, Агро тв. | * 30 * 5000   Планирано је да позовоемо 14 медијских кућа |
| **Развојни ефекат – описни индикатори** | * Унапређење туристичке понуде * Успостављње бренда „Семберска кућа“ омогућила би граду Бијељина подстицање домаће производње и промовисање домаћих аутентичних производа. Реализацијом овог пројекта би употпунили туристичку понуду града и регије. | | |
| **финансијска констуркција са изворима финансирања** | 80.000,00 КМ, Буџет града Бијељина | | |
| **Период реализације** | 11.2024.године | | |
| **Циљне групе** | Туристичка привреда, гастро понуда, туристи, посјетиоци | | |

## **ГЛАВНИ НОСИЛАЦ МАНИФЕСТАЦИЈА - приказ појединачно планираних активности са мјерљивим индикаторима:**

1. **Манифестација „Сајам туризма“**

|  |  |  |  |
| --- | --- | --- | --- |
| **Назив активности** | **Манифестација „Сајам туризма и гастрокултуре“** | | |
| **Опис активности** | Сајам туризма је већ традиционална туристичка манифестација, а овакав догађај је од велике важности за Семберију, али и за читаву Републику Српску. Ово је прилика да на најбољи начин представимо наше туристичке потенцијале и да привучемо што већи број туриста у Семберију, што доприноси развоју комплетне привреде. Одржава се у мјесецу априлу и траје два дана. Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду, али и промоцију регионалних манифестација као и националних кухиња.  Задатак Туристичке организације је: опремање простора, позивање излагача, медијска кампања. | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број излагача * Број посјетилаца * Медијска подршка | 80  1500  - Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. Поред локалних медија рад сајма прате и друге медијске куће: Србија у кадру ТВ ИС, Агро тв. | 80-90  1.500 – 1.600  - Планирано је да позовоемо 14 медијских кућа |
| **Развојни ефекат – описни индикатори** | * Ово је 13. Међународни сајам туризма и гастрокултуре „Бијељина – турист 2023“ у организацији Туристичке организације Бијељина. * Излагачи из Србије, Црне Горе, Хрватске, Федерације БиХ и Републике Српске. * Унапређење туристичке понуде * Размјена искустава | | |
| **финансијска констуркција са изворима финансирања** | 25.000,00 КМ, Боравишна такса | | |
| **Период реализације** | Април 2024.године | | |
| **Циљне групе** | Туристичка привреда, гастро понуда, туристи, посјетиоци | | |

1. **Манифестација „Сајам вина“**

|  |  |  |  |
| --- | --- | --- | --- |
| **Назив активности** | **Манифестација „Сајам вина“** | | |
| **Опис активности** | Сајам вина „РЕГИО 2024“ одржава се у јуну. Велики број винарија из Србије, Сјеверне Македоније, Црне Горе, Хрватске, Словеније, Босне и Херцеговине, те гости из Италије, Холандије и других европских земаља ће узети учешће на овој манифестацији. Фестивал РЕГИО јединствен је концепт винског сајма, који поред промоције вина и винарија, посјетиоцима нуди и највећу понуду винске опреме.  Циљ ове манифестације је да на једном мјесту спаја произвођаче и понуђаче с једне стране, а са друге стране конзументе, хотелијере, трговце и угоститеље. | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број излагача * Број посјетилаца * Медијска подршка | 30  500  - Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. Поред локалних медија рад сајма прате и друге медијске куће: Србија у кадру ТВ ИС, Агро тв. | 30-40  500 - 600  - Планирано је да позовоемо 14 медијских кућа  Самим тим тежимо да повећамо медијску промоцију и број посјетилаца. |
| **Развојни ефекат – описни индикатори** | * Ово је 3. „Сајам Вина“ у организацији Туристичке организације Бијељина. * Излагачи из Србије, Сјеверне Македоније, Црне Горе, Хрватске, Словеније, Босне и Херцеговине, те гости из Италије, Холандије и других европских земаља. * Унапређење туристичке понуде * Размјена искустава | | |
| **финансијска констуркција са изворима финансирања** | 7.000,00 КМ, Боравишна такса | | |
| **Период реализације** | Јун 2024.године | | |
| **Циљне групе** | Туристичка привреда, гастро понуда, туристи, посјетиоци | | |

1. **Манифестација „Савска регата“**

|  |  |  |  |
| --- | --- | --- | --- |
| **Назив активности** | **Манифестација „Савска регата“** | | |
| **Опис активности** | У склопу „Пантелинских дана“ ораганизује се манифестација „Савска регата“ која је сваке године организована у част Светог Пантелејмона - славе града Бијељина. Покровитељ ове манифестације је град Бијељина а организатор ове манифестације је Туристичка организација града Бијељина уз материјалну и техничку подршку Одјељења за борачко – инвалидску и цивилну заштиту. | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број пловила * Број посјетилаца * Медијска подршка | 150  1200  Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ, БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. Поред локалних медија рад сајма прате и друге медијске куће: Србија у кадру ТВ ИС, Агро тв. | 150-170  1300 - 1500  Планирано је да позовоемо 14 медијских кућа  Самим тим тежимо да повећамо медијску промоцију и број посјетилаца. |
| **Развојни ефекат – описни индикатори** | * Ово је 8 „Савска регата“ у организацији Туристичке организације Бијељина. * Велики број посјетилаца и љубитеља ријеке Саве долазе из разних дијелова региона, и из иностранства. * Размјена искустава * Промоција туристичке понуде града Бијељина | | |
| **финансијска констуркција са изворима финансирања** | 15.000,00 КМ, Боравишна такса | | |
| **Период реализације** | Август 2024.године | | |
| **Циљне групе** | Туристичка привреда, гастро понуда, туристи, посјетиоци | | |

1. **Пантелински дани**

|  |  |  |  |
| --- | --- | --- | --- |
| **Назив активности** | **Манифестација „Пантелински дани“** | | |
| **Опис активности** | Мјесец август традиционално је у знаку Пантелинских дана. То је празник традиције и културе. Градска управа града Бијељина, Туристичка организација града Бијељина, Центар за културу, Народна библиотека ''Филип Вишњић'', Музеј ''Семберије'', сваке године припреме богат програм културно - забавни и спортски програм. | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број посјетилаца * Медијска подршка | 10000  - Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. | 14000  - Планирано је да позовоемо 12 медијских кућа |
| **Развојни ефекат – описни индикатори** | * Промоција туристичке понуде града Бијељина | | |
| **финансијска констуркција са изворима финансирања** | 7.000,00 КМ, Боравишна такса | | |
| **Период реализације** | Август 2024.године | | |
| **Циљне групе** | Туристичка привреда, гастро понуда, туристи, посјетиоци | | |

**5.Манифестација „Златни котлић“**

|  |  |  |  |
| --- | --- | --- | --- |
| **Назив активности** | **Манифестација „Златни котлић“** | | |
| **Опис активности** | Одржава се у мјесецу августу у Бањи Дворови, а главни циљ је промоција риболовног туризма и гастро понуде нашег краја. | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број екипа * Број посјетилаца * Медијска подршка | 60  2000  -Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ, БХТВ, СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. | 60 - 80  2200 - 3000  - Планирано је да позовоемо 12 медијских кућа  Самим тим тежимо да повећамо медијску промоцију и број посјетилаца. |
| **Развојни ефекат – описни индикатори** | * Ово је 22 „Златни котлић“ у организацији Туристичке организације Бијељина. * Велики број посјетилаца и љубитеља рибље чорбе радо долази на ову манифестацију. * Ова манифестација је постала занимљива и за туристе који користе прилику да посјете и уживају у чарима и дегустирању рибљих специјалитета. * Размјена искустава | | |
| **финансијска констуркција са изворима финансирања** | 12.000,00 КМ, Боравишна такса | | |
| **Период реализације** | Август, 2024.године | | |
| **Циљне групе** | Туристичка привреда, гастро понуда, туристи, посјетиоци | | |

1. **Манифестација „Митровдански вашар“**

Митровдански вашар одржава се на простору Агротржног центра „Кнез Иво од Семберије“ окупља бројне излагаче из Републике Српске, Босне и Херцеговине и Србије. Излагачи се представљају са својим производима, традицијом, етно мотивима, а такмиче се у припремању свадбарског купуса. Екипе које ће се такмичити показаће знање и вјештине у припремању овог специјалитета, а жири ће на крају прогласити најбоље. Умијеће у припремању свадбарског купуса заједнички ће се представити ЈУ „Бања Дворови“ и Туристичка организација Града Бијељина.

Поред гастро промоције, „Митровдански вашар“ окупља и бројне излагаче у области рукотворина, кућних љубимаца, стоке, те осталих атракција које прате овакав вид окупљања. Као и претходних година, Туристичка организација Града Бијељина подржаће овај догађај који је организује АД „Град“ Бијељина. Ово је још једна у низу манифестација које промовише туристичку понуду Семберије. Планиран износ за реализацију ове манифестације је **2.000,00 КМ.**

1. **Сусрети планинара**

|  |  |  |  |
| --- | --- | --- | --- |
| **Назив активности** | **Манифестација „Сусрети планинара“** | | |
| **Опис активности** | Планинарски савез Републике Српске организује на простору планине Орловић и манастира Тавна Дан планинара Републике Српске. Домаћин сусрета и организатор Републичке акције „Тавна 2024“, Планинарско еколошко друштво ,,Мајевица“ из Бијељине традиционално угости око 200 планинара из више од 20 планинарских друштава из Републике Српске, Федерације БиХ и Србије. Туристичка организација је препознала значај овог сусрета те је суорганизатор истог. | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број друштава * Број планинара * Медијска подршка | 20  200  Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ, БХТВ, СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. | 20 - 30  200 - 300  - Планирано је да позовемо 12 медијских кућа.  Самим тим тежимо да повећамо медијску промоцију и број посјетилаца. |
| **Развојни ефекат – описни индикатори** | * Размјена искустава * Промоција туристичке понуде града Бијељина | | |
| **финансијска констуркција са изворима финансирања** | 2.000,00 КМ, Боравишна такса | | |
| **Период реализације** | Септембар, 2024.године | | |
| **Циљне групе** | Туристичка привреда, гастро понуда, туристи, посјетиоци | | |

1. **Учешће на манифестацијама и сајмовима у земљи и окружењу**

Туристичка организација планира да учествује на сљедећим сајмовима и манифестацијама:

* Међународни Сајам туризма у Београду,
* Међународни Сајам туризма и екологије – Лист 2024 у Лукавцу,
* Сајам туризма Бања Лука,
* Фестивал вина „Винофест“ у Вршцу,
* Манифестација „Лакташко љето 2024 у Лакташима,
* Сајам шљиве, воћних ракија и меда „Угљевик 2024“,
* Сајам шљиве у Градачцу,
* Сајам здраве хране, старих заната и народне културе „Ибарски сусрети 2024“ Баљевац на Ибру – Рашка,
* Манифестација „Дани бербе грожђа“ у Вршцу,
* Сајам туризма и сеоског туризма и Крагујевцу,
* Сајам туризма у Новом Саду,
* Дани Српске у Србији,
* Сајам туризма у Бечу.

Туристичка организација града Бијељина за посјету горе наведеним манифестацијама планира да утроши **12.000, 00 КМ.**

1. **Турситичка сигнализација**

Туристичка организација града Бијељине планира да у 2024. години настави са досадашњом успјешном реализацију постављања туристичких обиљежја у нашем граду.

Поред до сада успјешно реализованих пројеката постављања сигнализације у граду и у наредном периоду, чим се укажу потребе радити на постављању нових знакова који би били у сврху побољшања туристичке понуде. Туристичка организација планира да уради 5 нових табли а укупни планирани трошкови за ту активност износе **7.000,00 КМ**.

1. **Израда пропагандног материја**

У склопу израде пропагандог материјала Туристичка организација Града Бијељина у 2024. години планира допуну. У склопу ове допуне радиће се брошуре :

* Смјештајни капацитети,
* Вјерски туризам,
* Брошура Тавна,
* Туристичка карта града,
* Туристички водич.

Туристичка организација планира да у ове сврхе утроши средства у износу од **5.000, 00 КМ.**

1. **Реклама на друштвеним мрежама**

На основу програма рада Туристичка организација града Бијељине за 2024. годину планира да врши промоцију туристичких потенцијала града путем Web, Инстаграм и Facebook странице, као и YouTube канала. За реализацију овог задатка планирано је издвојити средства у износу од **500,00 КМ.**

1. **Мурал фест**

Велику пажњу у нашем граду изазва одржавање „Мераки мурал феста“.

Мурал фест у Бијељини представља креативни спој умјетности и заједнице, гдје локални и интернационални умјетници трансформишу градске зидове у живописна умјетничка дјела.

Овај догађај окупља умјетнике из различитих дијелова земље и свијета који стварају и излажу своје радове (умјетничке мурале) на великим зидовима и другим јавним површинама, промовишући уличну умјетност. Фестивал окупља умјетнике из Босне и Херцеговине, Србије, Хрватске, Француске као и полазнике Сликарске радионице „Сфумато“. Мурали већ постају препознатљива туристичка атракција у нашем граду и популарна мјеста за фотографисање. Туристичка организација препознала је значај ове манифестације, те је у сврхе њеног одржавања планирала да издвоји средства у износу од **2.000,00 КМ.**

1. **Тканица од злата игре и заната**

Тканица од злата, игре и заната у Бијељини је потпуно нова манифестација, која има за циљ да скрене пажњу на значај очувања богате културне баштине наших простора, домаће хране и заната. Циљ манифестације је презентација и очување нашег богатог нематеријалног културног насљеђа, гдје се кроз вишедневне догађе предстваља:

* Домаћа храна,
* Стари занати,
* Вјерски обичаји,
* Народну игру и пјесму,
* Традиционални инструменти и народна ношња.

Туристичка организација је препознала значај ове манифестације коју посјете многи учесници а и гости из региона. Укупна планирана средства за ову манифестацију износе **2.000, 00 КМ**.

1. **Београдски сајам**

Туристичка организација града Бијељина планирала је у 2024. години узети учешће на престижном београдском сајму и по први пут наступити сама са својим штандом. Са београдским сајмом туризма традиционално креће талас нове енергије. А кроз путовања, успостављање контаката и умрежавања учесника, трасираће се правац остваривања још бољих пословних резултата. Традиционално, на сајму ће учествовати најзначајније туристичке агенције, удружења и организације, хотели, туристички центри, ваздухопловне компаније и међународни тур-оператори. Туристичке дестинације са својим атракцијама, производима, смештајним и угоститељским капацитетима и другим садржајима имају прилику да своју понуду представе не само туристима из Србије, већ из целог региона, који постаје све емитивније тржиште. Укупна планирана средства за ову манифестацију износе **6.500, 00 КМ.**

1. **Манифестација „HAND BALL CUP 2024“**

|  |  |  |  |
| --- | --- | --- | --- |
| **Назив активности** | 1. **Манифестација „БИЈЕЉИНА „HAND BALL CUP 2024”** | | |
| **Опис активности** | Осми међународни рукометни турнир **„БИЈЕЉИНА „HAND BALL CUP 2024”.**   * Турнир који се одржава у највећем простору такве врсте на Балкану, етно селу Станишићи и сали локалне Гимназије уз учешће преко 70 екипа из седам држава. За пехаре и медаље бориће се тимови из Хрватске, Словеније, Србије, Црне Горе, Босне и Херцеговине, Украјине и Аустрије. * Учесници турнира имаће прилику да уживају у лепотама етно села Станишићи, али и да кроз игру и дружење стекну нека нова пријатељства. | | |
| **Мјерљиви индикатори за праћење резултата** | **Индикатори** | **Полазне**  **вриједности** | **Циљне**  **вриједности** |
| * Број екипа * Број учесника * Број посјетилаца * Медијска подршка | 70  1300  4000  Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. | 75-85  1500-2000  5000  Планирано је да позовемо 12 медијских кућа.  Самим тим тежимо да повећамо медијску промоцију и број посјетилаца. |
| **Развојни ефекат – описни индикатори** | * Директан утицај на долазак туриста * Повећање броја туриста | | |
| **финансијска констуркција са изворима финансирања** | Износ: 1.000,00 КМ, Боравишна такса | | |
| **Период и мјесто реализације** | Август, 2024. | | |
| **Циљне групе** | Привреда, гастро понуда, туристи, посјетиоци | | |

1. **Зимски корзо**

|  |  |  |  |
| --- | --- | --- | --- |
| **Назив активности** | **Манифестација „Зимски корзо“** | | |
| **Опис активности** | Град Бијељина је организатор дочека Нове године на градском тргу, у организацији ће учестовавати и Туристичка организација града Бијељина. | | |
| **Мјерљиви индикатори за праћење резултата** | **Индикатори** | **Планиране**  **вриједности** | **Остварене**  **вриједности** |
| * Број излагача * Број посјетилаца * Медијска подршка | 11  25000  - Манифестацију ће пратити све медијске куће на подручју Бијељине (РТ РС, РТВ БН, ТВ АРЕНА; АТВ ФТВ,БХТВ,СРНА, РАДИО Бобар, радио Даш. Портали (Бијељина данас, Инфо Бијељина,Нови глас, Дешавања у Бијељини. | 14  25000 - 30000  - Планирано је да позовемо 12 медијских кућа.  Самим тим тежимо да повећамо медијску промоцију и број посјетилаца. |
| **Развојни ефекат – описни индикатори** | * Директан утицај на долазак туриста * Повећање броја туриста | | |
| **финансијска констуркција са изворима финансирања** | Износ: 10.000,00 КМ, Боравишна такса | | |
| **Период и мјесто реализације** | 27.12.2024. до 15.01.2025. године, Градски Трг Бијељина | | |
| **Циљне групе** | Туристичка организације, агенције, привреда, гастро понуда, туристи, посјетиоци | | |

1. **Коњички клуб „Вранац“**

Стогодишњу традицију коњичког спорта у Семберији његује Коњички клуб „Вранац“ из Велике Обарске. Традиција и љубав према коњима и коњичком спорту у клубу „Вранац“ тренутно окупља тридесетак заљубљеника у коњички спорт и коњичке трке. Овај спортски клуб ће у 2024. години организовати низ манифестација за које сматрамо да су од туристичког значаја за наш град. Манифестације које организује коњички клуб: Рибљи котлић и Фијакеријада, Пасуљијада и Фијакеријада, Учесници су Пантелинских дана, Јагњијада и Фијакеријада, Галопске коњичке трке. Туристичка организација ће подржати клуб у организацији манифестација. Укуплна планирана средства за ову манифестацију су **1.000,00 КМ.**

1. **Кнежеви дани**

Народна манифестација која се одржава у селу Попови код Бијељине. Туристичка организација града Бијељина учествоваће у подршци овој народној манифестацији која се одржава у Августу. Планирана средства за ову манифестацију износе **500,00 КМ**.

1. **Дан Борца**

Дан борца се обиљежава од 1957. године у знак сјећања на 4. јул 1941. године, када је Политбиро Централног комитета Комунистичке партије Југославије у београдској вили „Рибникар“ донио одлуку о подизању оружаног устанка и почетку борбе против фашизма. Народи тадашње Југославије су изабрали праву страну у том одлучујућем историјском тренутку и због тога је до краја рата погинуло око 305.000 бораца у партизанским јединицама, што је огроман допринос у свјетској броби против фашизма. Ово је важан културно историјски догађај за град Бијељину, којем сваке године присуствује већи број људи како са подручја града тако и из региона. Укупан планирани износ за ову манифестацију износи **500, 00 КМ.**

1. **Мото скуп Батковић**

Туристичка организација града Бијељина планира да подржи овај мото скуп. Овај скуп је итеткако популаран и посјећен, а самим тим даје велики допринос посјећености нашег града у периоду самог одржавања. Свједоци смо да велики број љубитеља мотора долази у наш град како из региона тако и из иностранства како би уживали у моторијади и дружењу а свакако и да посјете и обиђу туристичке атракције које наш град има. Планирана средства за ову манифестацију су **1.000,00 КМ.**

1. **Допуна „Улице кишобрана“**

Туристичка организација града Бијељине је у прошлој години успјешно реализовала пројекат „Улица кишобрана“ а за 2024. годину планирамо измјену кишобрана односо замјену оштећених кишобрана за нове кишобране. Планирани износ за ову активност износи **10.000,00 КМ.**

1. **Остале непредвиђене активности**

У склопу непредвиђених активности Туристичка организација града Бијељина је одвојила средства у износу од **6.000,00 КМ.**

Све поменуте манифестације и сајмови ће се финансирати од средстава прикупљених на рачуну посебних намјена по основу прихода боравишне таксе. Као што смо навели у претходном тексту под насловом Суорганизатори манифестација, Туристичка организација града Бијељина ће поред својих редовних манифестација помагати и манифестације које се организују на подручју града Бијељина, а имају за циљ промоцију нашег града. Прије свега то се односи на „Кнежеве дане“, манифестацију која је посвећена кнезу Иви од Семберије и његовом лику и дјелу, затим, осликавању фасада нашег града у оквиру акције „Мурал фест“, „Дан борца“ је празник који има своју традицију и обиљежава се у Семберији на више локалција. Митровдански вашар, који такође окупља и привлачи пажњу великог броја посјетилаца, пољопривредних произвођача и привредника. Циљ ове манифестације је очување наше традиције уз богат културно – забавни програм, изложбу кућне радиности и народног стваралаштва, изложбу пољопривредних производа и кућних љубимаца. У оквиру такмичарског дијела одржава се припрема свадбарског купуса – Купусијада. Туристичка организација града Бијељина подржава и традиционалну годишњу акцију „Сусрет планинара“ које организује ПЕД Мајевица. Циљ манифестације на којој се окупљају љубитељи природе из планинарских друштава из читавог региона је промовисање природне љепоте и културног блага нашег краја. Промовишући спорт Рукометни клуб „Бијељина“ организује традиционални рукометни турнир „Hand ball cup“ који окупља велики број спортиста из Земље и региона промовишући у сарадњи са Туристичком организацијом и наш град. Овај догађај постао је незаобилазан за све школе рукомета у региону представљајући наш град у најбољем свјетлу као град спорта. Бијељина је у току љета у знаку двоточкаша јер се одржавају мото скупови на двије локације а то су Љељенча и Батковић. Мноштво мотоциклиста и љубитеља мотора долазе како би се дружили и уживали уз богат забавни програм и разна такмичења која се организују. Масовност овог занимљивог хобија привлачи ентузијасте не само из региона него и из читаве Европе. Ове године по први пут одржана је и манифестација „Тканица од злата игре и заната“. Циљ је да се скрене пажња на значај очувања богате културне баштине наших простора, домаће хране и заната. Кроз богату вишедневну презентацију организовани су концерти, вечери поезије, предавања на разне теме, едукације, ревија народних ношњи, аукција сувенира и рукотворина. Посјетиоци су имали прилику да купе домаће производе и предмете ручне израде те пробају традиционална јела.

1. Прикупљена средства од боравишне таксе ће се дозначити на рачун Туристичке организација града Бијељина која је носилац активности на реализацији предвиђених пројеката.
2. Туристичка организација ће након реализације сваког појединачног пројекта доставити извјештај Одјељењу за привреду, а коначан извјештај на крају године Скупштини града на усвајање.

**ЗАКЉУЧАК**

Туристичка организација наглашава потребу за свеобухватним приступом и развојем Семберије као значајне туристичке дестинације региона. Кроз промоцију одрживог туризма и сарадњу са локалном заједницом, туристичка организација може остварити своје циљеве. Кључне су транспарентост, праћење и стратегија, како би се осигурао дугорочан успјех и позитиван утицај на туристички развој дестинације.

Циљеви Туристичке организације обухватају повећање туристичког промета и унапређење дестинације (инфраструктуре), такође промоција културне баштине и стварање одрживости. Кроз усклађивање са трендовима и пажљивим управљањем ресурсима, Туристичка организација може остварити дугорочан успјех. Кроз иновативне маркетиншке стратегије, одрживо управљање ресурсима и пажљиво осмишљене програме, организација може привући шири спектар туриста.

Програмске активности Туристичке организације града Бијељина планиране су у складу са одобреним финансијским планом. Главни задатак и циљ Туристичке организације града Бијељина је што боља и квалитетнија промоција туристичких потенцијала нашег краја, односно обезбједити што већи број посјета у наш град.

Број: 167/24 Директор Туристичке организације

Датум: 13.02.2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јасмина Абдулахагић