##### *И Н Ф О Р М А Ц И Ј А*

**о стању криминалитета на подручју града Бијељина за период**

**01.07 - 31.12.2023. године**

**Бијељина, март 2024. године**

**Током периода јули-децембар 2023. године предузете су значајне активности у циљу успостављања што ефикаснијег система у борби против свих видова криминала, а анализирајући све чињенице и резултате рада, стање безбједности на подручју града Бијељина можемо цијенити као задовољавајуће.**

**У посматраном периоду 2023. године евидентирано је 326 кривичних дјела, 1,2 % више кривичних дјела него у упоредном периоду прошле године, од чега је 110 дјела по непознатом извршиоцу, а 216 по познатом извршиоцу. Укупно је расвијетљено 301 дјело, а коефицијент укупне расвијетљености је 91,5%; такође, расвијетљена су сва кривична дјела у којима је постојала повећана узнемиреност грађана.**

**Неопходно је истаћи - да је на повећање броја расвијетљених дјела у знатној мјери утицао и пројекат видео-надзора јавних површина**, а до сада је на подручју Бијељине укупно инсталирано **135 камера на 57 локација, од којих су 16 АНПР**.

**Послови криминалистичке полиције**

У посматраном периоду 2023. године, **Полицијска управа Бијељина, односно станице на подручју града Бијељина,**  надлежним тужилаштвима поднијеле су **273 извјештаја** против **326 лица**, због основа сумње да су починили **326 кривичних дјела**. У наведеном периоду је евидентирано **26 малољетних делинквената и 42 повратника у вршењу кривичних дјела**.

|  |  |  |  |  |
| --- | --- | --- | --- | --- |
| ***р.б.*** | **КРИМИНАЛИТЕТ** | ***VI-XII 2023.*** | ***VI-XII 2022.*** | ***+ -***  ***%*** |
| ***1.*** | ***Број евидентираних кривичних дјела*** | ***326*** | ***322*** | ***1,2*** |
| *1.2.* | *број кривичних дјела по НН* | ***110*** | ***143*** | ***-23,1*** |
| ***2.*** | ***Број поднесених извјештаја тужилаштву*** | ***273*** | ***262*** | ***4,2*** |
| ***3.*** | ***Број пријављених лица*** | ***326*** | ***287*** | ***13,6*** |
| ***-*** | * *Малољетника* | *26* | *16* | *62,5* |
| ***-*** | * *Повратника* | *42* | *44* | *-4,5* |
| ***4.*** | ***Укупно расвијетљено*** | ***301*** | ***280*** | ***7,5*** |
| ***5.*** | ***Коефицијент укупне расвијетљености*** | ***91,5*** | ***86,69*** | ***5,5*** |
| ***6.*** | ***Коефицијент расвијетљености по нн*** | ***75,22*** | ***70,14*** | ***7,2*** |

У циљу откривања кривичних дјела и спровођења радњи истраге, у протеклом периоду је интезивирана сарадња са институцијама у области примјене и провођења закона, полицијама из окружења, као и међународним организацијама.

**У анализираном периоду, евидентирано је 260 кривичних дјела општег криминалитета по КЗ РС и КЗ БиХ, 26 дјела злоупотреба опојних дрога, 29 дјела привредног криминалитета и 11 кривичних дјела из области безбједности саобраћаја .**

|  |  |  |  |  |
| --- | --- | --- | --- | --- |
| ***р.б.*** | **СТРУКТУРА КРИМИНАЛИТЕТА** | ***VI-XII 2023.*** | ***VI-XII 2022.*** | ***+ -***  ***%*** |
| ***1.1.*** | ***Општи криминалитет БиХ и РС (укупно)*** | ***260*** | ***265*** | ***1,9*** |
| ***1.2.*** | ***Злоупотреба опојних дрога БиХ и РС (укупно*** | ***26*** | ***19*** | ***36,8*** |
| ***1.3.*** | ***Привредни криминалитет БиХ и РС (укупно)*** | ***29*** | ***30*** | ***-3,3*** |
| ***1.4.*** | ***КД у области безбједности саобраћаја*** | ***11*** | ***8*** | ***37,5*** |
| ***2.*** | ***Укупно КД*** | ***326*** | ***322*** | ***1,2*** |

Као и претходних година, у извјештајном периоду је евидентирано највише кривичних дјела општег криминалитета.

Број кривичних дјела **општег криминалитета КЗ РС (260) смањен је** за **1,9%** дјела у односу на упоредни период, а укупан **коефицијент расвијетљености кривичних дјела износи 89,4%.**

Анализирајући структуру кривичних дјела, највећи број дјела општег криминала чине **имовинска кривична дјела (106) а наведених дјела је мање за 23,2% односу на исти период прошле године. За евидентирана кривична дјела против имовине – поднесено је 95 извјештаја, против 96 лица, а укупно је разријешено 85 дјела. Коефицијент укупне расвијетљености износи 78 %.**

Од тежих имовинских кривичних дјела: **тешких крађа је мање за 59,3%, крађа је више за 12,9% у односу на период јули-децембар 2022. године** **, а евидентирана су и два кривична дјела разбојништва и оба су расвијетљена.**

|  |  |  |  |  |  |
| --- | --- | --- | --- | --- | --- |
| ***рб*** | ***Чл. КЗ РС*** | **КРИВИЧНА ДЈЕЛА ПРОТИВ ИМОВИНЕ** | ***VI-XII 2023.*** | ***VI-XII 2022.*** | ***+ -***  ***%*** |
| ***1.1.*** | ***224.*** | ***Крађа*** | ***35*** | ***31*** | ***12,9*** |
| *1.2.* | *226.* | *Тешка крађа* | *24* | *59* | *-59,3* |
| ***1.3.*** | ***227.*** | ***Разбојништво*** | ***2*** | ***2*** | ***-*** |
| *1.4.* | *228.* | *Разбојничка крађа* | *-* | *-* | *-* |
| ***1.*** | *-* | ***УКУПНО ЕВИДЕНТИРАНИХ КД ПРОТИВ ИМОВИНЕ*** | *106* | *138* | *-23,2* |
| *1.а.* | *-* | * *од тога извршено по НН* | *75* | *114* | *-34,2* |
| ***2.*** | ***-*** | ***Број поднесених извјештаја тужилаштву*** | *95* | *113* | *-15,9* |
| ***3.*** | ***-*** | ***Број пријављених лица*** | *96* | *101* | *-5* |
| ***4.*** | | ***УКУПНО РАСВИЈЕТЉЕНО КД ПРОТИВ ИМОВИНЕ*** | *85* | *98* | *-13,3* |
| ***5.1.*** | | ***Коефицијент укупне расвијетљености (%)*** | ***78*** | ***70,5*** | ***10,6*** |
| ***5.2.*** | | ***Коефицијент расвијетљености по НН (%)*** | ***69,23*** | ***64,35*** | ***7,6*** |

Пријављена су **32** **кривична дјела против живота и тијела, 3%** мање него у упоредном периоду 2022. године. **Коефицијент укупне расвијетљености** кривичних дјела против живота и тијела износи **100%**.

Током посматраног периода 2023. године евидентирано је једно **кривично дјело против полног** **интегритета, а ријеч је о покушају извршења кривичног дјелу силовања из члана 165. КЗ РС.**

Посматрајући структуру осталих кривичних дјела општег криминалитета, најбројнија су кривична дјела против брака и породице (60 кривичних дјела). Поред наведеног, евидентирано је 25 кривичних дјела ,,угрожавање сигурности“ и 12 кривичних дјела ,,недозвољена производња и промет оружја или експлозивних материја“.

У области **привредног криминалитета**, у анализираном периоду**,**  откривено је 29 **кривичних дјела**, док је у упоредном периоду прошле године евидентирано 30 кривичних дјела. Надлежном тужилаштву је поднесено 17 извјештаја против 38 лица, а евидентирана је **материјална штета** у износу од **344.463,00 КМ** и противправна имовинска корист у износу од **911.321,00 КМ**:

Током извјештајног периода, на подручју града Бијељина, евидентирано је **68 случајева у вези са злоупотребом опојних дрога**, од чега је 26 **кривичних дјела** и **42 прекршаја**.

Радници Полицијске управе Бијељина, радећи на откривању и документовању ових кривичних дјела, претресањима возила и стамбених објеката, проналазили су знатне количине наоружања, муниције и других предмета који потичу од извршења кривичних дјела.

Укупно је током анализираног периода извршено 67 претреса станова, возила и других просторија, а такође је извршен претрес и 127 лица; слободе je лишенo 286 лица, од чега 169 по основу Закона о кривичном поступку РС, а 115 по основу Закона о прекршајима РС.

**ПРИЈЕДЛОГ МЈЕРА ЗА УНАПРЕЂЕЊЕ СТАЊА У ОБЛАСТИ КРИМИНАЛИТЕТА**

* + Појачати овлаштења, надлежности и рад Комуналне полиције и других инспекцијских служби у реализацији редовних контрола, а нарочито у области кршења радног времена угоститељских објеката.
  + Наставити са већ започетим процесом успостављања видео надзора јавних површина на фрекфентним раскрсницама и другим локацијама у граду Бијељина.
  + Омогућити Јединици интерне ревизије Града Бијељина да кроз планске активности у редовним реализацијама контрола али и ванредним контролама квалитетно уради Извјештаје и у по уочавања неправилности исте преме утврђеној методологији достави надлежнима на поступање.
  + Неопходно је да Територијална ватрогасно - спасилачка јединица појача своје превентивне активности, а све у складу са дјелокругом рада и надлежностима. Ово се нарочито односи на предузимању мјера заштите од пожара, те је неопходно да са надлежним инспекцијама изврши контролу исправност и рад хидрантске мреже, као и опреме за гашење пожара, а нарочито у великим привредним субјектима и објектима од значаја, као и објектима гдје лако може доћи до запаљења и настанка пожара великих размјера.
  + Наставити са организовањем, формирањем и радом радних група из различитих области друштвеног дјеловања, а све у циљу сузбијање различитих друштвено-штетних појава .
  + Приступити освјетљивању градских и приградских насеља, школских дворишта, игралишта и паркова, а све како би се превентивно дјеловало на смањење броја прекршаја и кривичних дјела али и олакшало откривање извршилаца кривичних дјела и прекршаја.

**Н А Ч Е Л Н И К**

Стјепан Терзић